qundao/data-zh-poetry huggingface dataset:
惜分飞 有寄二首 其二
作者：王士禄
朝代：清
体裁：词

共子真同魂与魄。不道轻轻便坼。无奈离魂急。独留残魄谁相匹。检点屏帷寻旧迹。印臂钗痕未失。立尽窗儿黑。愁来那辨阡和陌。
惜分飞·其三
作者：王士禄
朝代：清
体裁：词

忆得相逢春欲暮。油壁西陵乍度。缥缈花和雾。风流欲压陈王赋。卖眼灯前回一顾。脉脉幽情早付。好月当窗处。背人却把心期诉。
惜分飞·湖上有赠
作者：王士禄
朝代：清

泪眼非如潮有信。话到离愁便晕。此际看尤俊。横波那为多啼损。家住西泠还较近。苏小同心试问。莫忘相思分。却教油壁全无准。共子真同魂与魄。不道轻轻便坼。无奈离魂急。独留残魄谁相匹。检点屏帷寻旧迹。印臂钗痕未失。立尽窗儿黑。愁来那辨阡和陌。忆得相逢春欲暮。油壁西陵乍度。缥缈花和雾。风流欲压陈王赋。卖眼灯前回一顾。脉脉幽情早付。好月当窗处。背人却把心期诉。
扑蝴蝶·用词统无名氏韵
作者：王士禄
朝代：清

歌阑酒歇，闷把乌巾岸。牢愁未涤，看空庭又晚。幽拘白发频添，故隐春光欲满。纵饶十床琼管。抒情短。当年曾记，鲁陂渔翁爱余懒。风尘缅邈，荏苒芳讯断。梦从蚁垤初回，意与鸥波共远。息壤旧盟须暖。
故明景帝陵
作者：王士禄
朝代：清

景皇决策仗于公，定变支危社稷功。南内已殊渊圣没，绝沟何意鲁昭同。玉鱼杀礼虚幽寝，苍鼠惊人窜败丛。莫向空山纷感慨，十三陵树各悲风。
春光好·秋千
作者：王士禄
朝代：清

红索软，锦旗平。蝶裙轻。一倍春光照眼明。殢初莺。人是如云如月，天看非雨非晴。仿佛似闻花影里，坠钗声。
春光好·秋千
作者：王士禄
朝代：清
体裁：词

红索软，锦旗平。蝶裙轻。一倍春光照眼明。殢初莺。人是如云如月，天看非雨非晴。髣髴似闻花影里，坠钗声。
昭君怨·楼外
作者：王士禄
朝代：清

楼外夕阳牢落。倚损危栏一角。何处见天涯。碧山遮。那似合欢双枕。解使潇湘路近。回梦惜馀欢。觑屏山。
晚晴
作者：王士禄
朝代：清

鸣雨作还止，萧然开晚晴。雄风凉大壑，雌霓贯秋城。台送遥山碧，窗添夕照明。长空闻雁语，怊怅故园声。
晚过东塔寺二十韵
作者：王士禄
朝代：清
体裁：五言排律

兰若萧梁古，风流想六朝。化城围绿水，孤塔上青霄。珠阁浮林影，金园绝市嚣。依幡看刹近，缘响趁钟遥。树偃时遮涧，途纡屡过桥。到门苔滑滑，入寺竹翛翛。古碣何年失，尘襟此际消。皴痕回侧柏，暮色隐甘蕉。长史遗坟在，诸天法界标。跨波通石径，对砌敞松寮。居士才还辩，头陀偈定超。禅灯龙象黯，佛日鼓鱼销。洗钵诚微尚，长斋况久要。劫波巾拟解，屈眴服思邀。便好从初地，相依结一瓢。沧洲仍有役，白社欲无聊。怖鸽栖将稳，樯乌待尚迢。前期须岁月，客意向风飙。支许应非忝，宗雷倘见招。裴回未能去，仙梵晚萧萧。
望江南 其一 望苏门二首
作者：王士禄
朝代：清
体裁：词

天外影，人道是苏门。蹬覆松毛青到骨，崖封苔绣碧为魂。傥许一追扪。
望江南 望苏门二首 其一
作者：王士禄
朝代：清

天外影，人道是苏门。蹬覆松毛青到骨，崖封苔绣碧为魂。倘许一追扪。
望江南 望苏门二首 其二
作者：王士禄
朝代：清
体裁：词

苏门好，何日得巾车。安乐有窝销白日，啸台无恙卧青霞。微咏帽檐斜。
望江南·望苏门二首
作者：王士禄
朝代：清

天外影，人道是苏门。蹬覆松毛青到骨，崖封苔绣碧为魂。倘许一追扪。苏门好，何日得巾车。安乐有窝销白日，啸台无恙卧青霞。微咏帽檐斜。
木兰花令·茫茫
作者：王士禄
朝代：清
体裁：词

茫茫交集情谁织。谓驱愁去愁仍蛰。放来屈赋就怀沙，腐后迁书传货殖。诗书赢得妻孥泣。孺仲妻贤真莫及。蓬头历齿任痴儿，有目何烦知六七。
木兰花令·茫茫
作者：王士禄
朝代：清

茫茫交集情谁织。谓驱愁去愁仍蛰。放来屈赋就怀沙，腐后迁书传货殖。诗书赢得妻孥泣。孺仲妻贤真莫及。蓬头历齿任痴儿，有目何烦知六七。三春日日和愁住。愁汝来前与汝语。连朝愧汝太殷勤，我醉欲眠君且去。麾之不去愁良误。心已厌君君好喻。不然便觅一丸泥，封却汝愁来往路。
木兰花令·遣愁
作者：王士禄
朝代：清
体裁：词

三春日日和愁住。愁汝来前与汝语。连朝愧汝太殷勤，我醉欲眠君且去。麾之不去愁良误。心已厌君君好喻。不然便觅一丸泥，封却汝愁来往路。
木兰花慢·用陈参政送陈石泉韵
作者：王士禄
朝代：清

向风尘决计，急办取、鹿皮冠。好濡足柴桑，褰裳谷口，掉首邯郸。长歌采薇竟去，指烟霞、深处旧柴关。山雨代除荒径，春溪为浣尘衫。厌他拄笏对西山。兀兀一驼鞍。有锦水渔矶，黄山兔柴，洗眼重看。斜阳临风曳杖，值邻翁、谈笑不知还。怕说车轮生耳，还教置辐河干。
末丽词
作者：王士禄
朝代：清

冰雪为容玉作胎，柔情合傍琐窗隈。香从清梦回时觉，花向美人头上开。
次贻上用坡公东府雨中别子由韵
作者：王士禄
朝代：清

白沙洲畔树，年时记别汝。岁晚江城阴，风凄如欲雨。去当南雁时，不待雁同归。离居复多难，徒尔思前期。叹息重叹息，兄弟等过客。几番约连床，欻若湘灵瑟。秋来雁又飞，题诗附尔行。晨风零雨外，脉脉十年情。
水调歌头·用吴梅村祭酒韵
作者：王士禄
朝代：清

年少耽游冶，脱帽倚红楼。兴酣龙挈凤攫，文采并珊钩。目睨公孙妙舞，足付宾王余沥，落拓也风流。醉卧胡姬肆，忽忽不知愁。涉迷津，婴世网，任虚舟。小山春草，也应怪我久淹留。难挽韶华似水，难掇忧思如月，陶写付箜篌。可耐艳歌歇，白日淡幽州。
水调歌头·用吴梅村祭酒韵
作者：王士禄
朝代：清
体裁：词

年少耽游冶，脱帽倚红楼。兴酣龙挈凤攫，文采并珊钩。目睨公孙妙舞，足付宾王馀沥，落拓也风流。醉卧胡姬肆，忽忽不知愁。涉迷津，婴世网，任虚舟。小山春草，也应怪我久淹留。难挽韶华似水，难掇忧思如月，陶写付箜篌。可耐艳歌歇，白日淡幽州。
水调歌头·祝蒋汉脩五十
作者：王士禄
朝代：清

九月月方朔，南极应长庚。曙色朝烟初展，车骑满郊坰。已过凤池佳节，未是龙山高宴，来往甚逢迎。蒋径有双仲，华祝拟耆英。把黄花，歌白石，舞青萍。唾壶休击，须知铜柱接蓬瀛。上马试君霹雳，下马看君露布，早岁已成名。未遂伏波志，矍铄自骞腾。
水龙吟 其三 和坡公杨花韵
作者：王士禄
朝代：清
体裁：词

玉阶画省全慵，任教细逐桃花坠。撩他燕胻，呢他莺啭，晓情暮思。天与颠狂，去来那管，重门深闭。看将低仍飏，依稀思妇，眠初妥，还惊起。才到墀心栏嘴。又轻粘、翠屏朱缀。似捎似趁，无拘无管，搅将春碎。解伴年年、多情春草，无情春水。更红帘揭处，几番偷入，伴人娇泪。
水龙吟 其三 和坡公杨花韵
作者：王士禄
朝代：清

玉阶画省全慵，任教细逐桃花坠。撩他燕胻，呢他莺啭，晓情暮思。天与颠狂，去来那管，重门深闭。看将低仍飏，依稀思妇，眠初妥，还惊起。才到墀心栏嘴。又轻黏、翠屏朱缀。似捎似趁，无拘无管，搅将春碎。解伴年年、多情春草，无情春水。更红帘揭处，几番偷入，伴人娇泪。
水龙吟 羁所自寿，用刘后村自寿韵二首 其一
作者：王士禄
朝代：清
体裁：词

灵均览揆重逢，幽拘欲忘桑蓬事。飞光如箭，出人不意，忽焉还至。咄咄书空，芒芒集臆，了无情思。况狄云望杳，谢池梦断，肱虽曲，谁能睡。不用出疆载贽。受一尘、隶无怀氏。人间无用，江淹彩笔，杨雄奇字。试问何如，披裘安稳，漉巾容裔。待樊笼剖破，便携德曜，变名吴会。
水龙吟·其二
作者：王士禄
朝代：清
体裁：词

飞腾四十明年，及今归去应非早。行藏略似，鸟中杜宇，虫中寒号。白眼倚松，颓颜就菊，吾存吾傲。更漠阴报瓮，忘机用拙，泊如也，无馀好。时复登台一啸。旧山公、全慵书报。当年入洛，士龙故态，惟馀狂笑。短布长镵，也应不减，隐囊纱帽。况白山旧隐，考槃仍在，无烦重考。
水龙吟·羁所自寿，用刘后村自寿韵二首
作者：王士禄
朝代：清

灵均览揆重逢，幽拘欲忘桑蓬事。飞光如箭，出人不意，忽焉还至。咄咄书空，芒芒集臆，了无情思。况狄云望杳，谢池梦断，肱虽曲，谁能睡。不用出疆载贽。受一尘、隶无怀氏。人间无用，江淹彩笔，杨雄奇字。试问何如，披裘安稳，漉巾容裔。待樊笼剖破，便携德曜，变名吴会。飞腾四十明年，及今归去应非早。行藏略似，鸟中杜宇，虫中寒号。白眼倚松，颓颜就菊，吾存吾傲。更漠阴报瓮，忘机用拙，泊如也，无馀好。时复登台一啸。旧山公、全慵书报。当年入洛，士龙故态，惟馀狂笑。短布长镵，也应不减，隐囊纱帽。况白山旧隐，考槃仍在，无烦重考。玉阶画省全慵，任教细逐桃花坠。撩他燕胻，呢他莺啭，晓情暮思。天与颠狂，去来那管，重门深闭。看将低仍飏，依稀思妇，眠初妥，还惊起。才到墀心栏嘴。又轻黏、翠屏朱缀。似捎似趁，无拘无管，搅将春碎。解伴年年、多情春草，无情春水。更红帘揭处，几番偷入，伴人娇泪。
汉宫春·用稼轩韵
作者：王士禄
朝代：清

梦破茫然，忆故园春昼，人境吾庐。衡门常掩无事，风味真殊。每当胜日，那肯使、莺阔花疏。闲曳杖，遴苔选石，都来尘思全无。一自罡风吹落，便十年奔走，仆仆谁如。却思猿朋鹤旧，渺渺愁余。鲁连陂上，几孤负、春鳜秋鲈。还怅绝，南窗睨日，静窥寂寂琴书。
江城子·用少游韵
作者：王士禄
朝代：清

游春梦好殢元郎。恼侬狂。昵侬狂。燕子莺儿，底事送春忙。花露未晞云影散，痕在臂，泪沾裳。锦屏仿佛剩春光。枕馀香。簟馀香。髹几文奁，无复映晨妆。小叠红笺书恨字，凭谁寄，向伊行。
江城子·用少游韵
作者：王士禄
朝代：清
体裁：词

游春梦好殢元郎。恼侬狂。昵侬狂。燕子莺儿，底事送春忙。花露未晞云影散，痕在臂，泪沾裳。锦屏髣髴剩春光。枕馀香。簟馀香。髹几文奁，无复映晨妆。小叠红笺书恨字，凭谁寄，向伊行。
江城子·闲庭
作者：王士禄
朝代：清
体裁：词

秋千摇影月微明。到闲庭。绝人声。一点红灯，依约绿窗楞。敲遍栏干佯不应，拨兰烬，倦盈盈。
江城子·闲庭
作者：王士禄
朝代：清

秋千摇影月微明。到闲庭。绝人声。一点红灯，依约绿窗楞。敲遍阑干佯不应，拨兰烬，倦盈盈。
沁园春 其一 用少游韵
作者：王士禄
朝代：清

小雨撋晴，微暖挼寒，阶景乍长。恰游丝依约，莺和柳懒，轻阴历乱，燕逐花忙。几处开窗，何人倚槛，领略风光青粉墙。伤哉仆，祗恨眉如压，天色沧浪。愁怀此际无央。漫负手、闲阶车转肠。看似残仍滴，依稀夜漏。如灰更袅，仿佛晨香。笺与天公，梭巡不报，且驾尻舆问醉乡。还叵耐，是杜康力惫，难遣茫茫。
沁园春 其一 用少游韵
作者：王士禄
朝代：清
体裁：词

小雨撋晴，微煖挼寒，阶景乍长。恰游丝依约，莺和柳懒，轻阴历乱，燕逐花忙。几处开窗，何人倚槛，领略风光青粉墙。伤哉仆，祗恨眉如压，天色沧浪。愁怀此际无央。漫负手、闲阶车转肠。看似残仍滴，依稀夜漏。如灰更袅，髣髴晨香。笺与天公，梭巡不报，且驾尻舆问醉乡。还叵耐，是杜康力惫，难遣茫茫。
沁园春 其三 读李镜月庐游日记作
作者：王士禄
朝代：清

遥望匡庐，几载幽思，忽忽南昌。想峰排五老，半天空翠，泉飞三叠，百尺银泷。林跱东西，贤传十八，胜迹心知不可忘。问何日，向彭蠡渡口，一苇轻杭。卧游把卷神飏。似肩拍、匡君烟路翔。见地回天迥，邀云入户，山深岚重，迟月升堂。锦涧桥边，玉渊潭侧，恍惚心清闻妙香。才解信，道辋川愈疾，语不荒唐。
沁园春 其二 五闰词为吴香为作
作者：王士禄
朝代：清

我友中牟，自序生平，达人之风。道闭目不窥，还成公案，折腰倘许，也胜飘蓬。饮不三升，瓶无半菽，日筑糟丘念困穷。萧散意，更香山居易，甫里龟蒙。悬弧五闰才逢。已斑鬓、行称六十翁。叹河清难俟，良辰馀几。社樗无恙，散木期同。诗唱黄河，书藏名岳，此寿原齐华与嵩，还相调，能十篇赠我，百闰遗公。
沁园春 其二 五闰词为吴香为作
作者：王士禄
朝代：清
体裁：词

我友中牟，自序生平，达人之风。道闭目不窥，还成公案，折腰傥许，也胜飘蓬。饮不三升，瓶无半菽，日筑糟丘念困穷。萧散意，更香山居易，甫里龟蒙。悬弧五闰才逢。已斑鬓、行称六十翁。叹河清难俟，良辰馀几。社樗无恙，散木期同。诗唱黄河，书藏名岳，此寿原齐华与嵩，还相调，能十篇赠我，百闰遗公。
沁园春 其四 读陈其年乌丝词赋寄
作者：王士禄
朝代：清

屈指词人，咄咄唯髯，跋扈飞扬。似波寒竟去，衣冠飒飒，烛昏欲醉，履舄茫茫。红豆筵中，白杨斋外，哀艳无端互激昂。凭人道，是秋坟唱苦，子野歌长。廿年落拓名场。便历落、嵚崎也未妨。看弥生单绞，挝声慷慨，陈王芋蔗，舞态回翔。儿女情深，风云气在。同此牢愁一寸肠。君毋让，信黠如顾虎，狂比袁羊。
沁园春·用少游韵
作者：王士禄
朝代：清

小雨撋晴，微暖挼寒，阶景乍长。恰游丝依约，莺和柳懒，轻阴历乱，燕逐花忙。几处开窗，何人倚槛，领略风光青粉墙。伤哉仆，祗恨眉如压，天色沧浪。愁怀此际无央。漫负手、闲阶车转肠。看似残仍滴，依稀夜漏。如灰更袅，仿佛晨香。笺与天公，梭巡不报，且驾尻舆问醉乡。还叵耐，是杜康力惫，难遣茫茫。我友中牟，自序生平，达人之风。道闭目不窥，还成公案，折腰倘许，也胜飘蓬。饮不三升，瓶无半菽，日筑糟丘念困穷。萧散意，更香山居易，甫里龟蒙。悬弧五闰才逢。已斑鬓、行称六十翁。叹河清难俟，良辰馀几。社樗无恙，散木期同。诗唱黄河，书藏名岳，此寿原齐华与嵩，还相调，能十篇赠我，百闰遗公。遥望匡庐，几载幽思，忽忽南昌。想峰排五老，半天空翠，泉飞三叠，百尺银泷。林跱东西，贤传十八，胜迹心知不可忘。问何日，向彭蠡渡口，一苇轻杭。卧游把卷神飏。似肩拍、匡君烟路翔。见地回天迥，邀云入户，山深岚重，迟月升堂。锦涧桥边，玉渊潭侧，恍惚心清闻妙香。才解信，道辋川愈疾，语不荒唐。屈指词人，咄咄唯髯，跋扈飞扬。似波寒竟去，衣冠飒飒，烛昏欲醉，履舄茫茫。红豆筵中，白杨斋外，哀艳无端互激昂。凭人道，是秋坟唱苦，子野歌长。廿年落拓名场。便历落、嵚崎也未妨。看弥生单绞，挝声慷慨，陈王芋蔗，舞态回翔。儿女情深，风云气在。同此牢愁一寸肠。君毋让，信黠如顾虎，狂比袁羊。
河满子 其二 效何凝体二首
作者：王士禄
朝代：清
体裁：词

髣髴玉人情态，桃花浅醉春风。咫尺女床仙树远，漫云宋玉墙东。争似猩红宝袜，朝朝约向酥胸。
河满子·效何凝体二首
作者：王士禄
朝代：清
体裁：词

仿佛玉人情态，桃花浅醉春风。咫尺女床仙树远，漫云宋玉墙东。争似猩红宝袜，朝朝约向酥胸。
河满子·效何凝体二首
作者：王士禄
朝代：清
体裁：词

最是春风情绪，无聊无赖无端。枕瑟孤眠思好梦，被池虚绣双鸾。争似蕊黄花子，朝朝贴向眉弯。
河满子·效何凝体二首
作者：王士禄
朝代：清

最是春风情绪，无聊无赖无端。枕瑟孤眠思好梦，被池虚绣双鸾。争似蕊黄花子，朝朝贴向眉弯。仿佛玉人情态，桃花浅醉春风。咫尺女床仙树远，漫云宋玉墙东。争似猩红宝袜，朝朝约向酥胸。
泛清波摘遍·新秋同无言、豹人、二瞻、又百、广陵城西泛舟作
作者：王士禄
朝代：清

玉壶携酒，烟舫冲波，暇日共寻城畔路。霁花风柳，拂槛排窗看无数。还时遇，金钗照水，玉佩当歌，几许芳洲游冶女。乱叶翳蝉，回渚行鸥，触景成趣。沿洄屡。更拟遥山舒眺，却值片云催句。兼带荐爽迎凉，数点疏雨。情休遽。睥睨烟际不遥，招提竹边重驻。听取花宫夕梵，缓缓归去。
洞仙歌·七夕立秋
作者：王士禄
朝代：清

明河此夜，隐隐微云掩。织女皇姑又相见。问千年嘉会，乌鹊填桥，谁怂恿、不遣灵期汗漫。楼中人叹绝，况值迎秋，一叶梧桐落阶畔。正念远伤离，那得闲心，拈素缕、鸳针双穿。想荡子、回头望双星，也暗暗蹉跎，凉暄潜换。
浣溪沙
作者：王士禄
朝代：清

金井风微响辘轳。桐阴漏日晓妆初。薄寒犹怯玉肌肤。帘幕絮萦双紫燕，盆池花衬小红鱼。昼长耽阁绣工夫。
浣溪沙 其三 次少游韵
作者：王士禄
朝代：清

半下流苏罥绿霞。缓歌捉搦按红牙。春风先到泰娘家。选梦正宜衾鸭暖，昵人偏是鬓蝉斜。莫将销恨属名花。
浣溪沙 其四 别来
作者：王士禄
朝代：清

锦水文鸳宿处同。别来魂梦镇惺忪。分携记在绿屏东。执手凄凄还脉脉，回头昵昵苦匆匆。横波低揾一双红。
浣溪沙 夏闺二首 其一
作者：王士禄
朝代：清
体裁：词

琼砌阴浓暑渐收。梦回楼角夕阳幽。晚花香里上帘钩。绿堕鸦鬟金雀隐，红斜宝袜玉肤柔。风边小立只低头。
浣溪沙 春闺三首 其五
作者：王士禄
朝代：清
体裁：词

妩媚风光二月过。轻衫不爱绣银鹅。蜻蜓浅碧缬文罗。小倦非缘思梦睡，柔情却似为春酡。红襟燕子又来么。
浣溪沙 艳情二首 其九
作者：王士禄
朝代：清
体裁：词

柳叶眉长惯似愁。当欢微敛越风流。双文小玉总仙俦。梦浅羞郎还闭目，慵多唤婢代梳头。此乡真个是温柔。
浣溪沙 艳情二首 其八
作者：王士禄
朝代：清
体裁：词

笑倚秦筝理钿蝉。午窗兰气绝清妍。昵人脉脉亸香肩。秾李风情谁得似，破瓜年纪最堪怜。黑犀合子赠缠绵。
浣溪沙·其七
作者：王士禄
朝代：清
体裁：词

情思恹恹厌袜罗。起来红日玉台多。关心残梦怎腾那。瘦损腰围如弱柳，梳成髻子是翻荷。当窗自惜态娥娥。
浣溪沙·其二
作者：王士禄
朝代：清
体裁：词

茉莉风凉沁洞房。琐窗斜月坠清光。玉人枕畔卸衣裳。细语低迷防婢觉，幽情宛约恼郎狂。暗中无奈绣鞋香。
浣溪沙·其六
作者：王士禄
朝代：清
体裁：词

风乱湘桃午倦时。双鬟好为掩罘罳。怕来春梦似游丝。种得碧兰怜露蕊，写成朱竹惜歌枝。为他情态也差差。
浣溪沙·夏闺二首
作者：王士禄
朝代：清

琼砌阴浓暑渐收。梦回楼角夕阳幽。晚花香里上帘钩。绿堕鸦鬟金雀隐，红斜宝袜玉肤柔。风边小立只低头。茉莉风凉沁洞房。琐窗斜月坠清光。玉人枕畔卸衣裳。细语低迷防婢觉，幽情宛约恼郎狂。暗中无奈绣鞋香。半下流苏罥绿霞。缓歌捉搦按红牙。春风先到泰娘家。选梦正宜衾鸭暖，昵人偏是鬓蝉斜。莫将销恨属名花。锦水文鸳宿处同。别来魂梦镇惺忪。分携记在绿屏东。执手凄凄还脉脉，回头昵昵苦匆匆。横波低揾一双红。妩媚风光二月过。轻衫不爱绣银鹅。蜻蜓浅碧缬文罗。小倦非缘思梦睡，柔情却似为春酡。红襟燕子又来么。风乱湘桃午倦时。双鬟好为掩罘罳。怕来春梦似游丝。种得碧兰怜露蕊，写成朱竹惜歌枝。为他情态也差差。情思恹恹厌袜罗。起来红日玉台多。关心残梦怎腾那。瘦损腰围如弱柳，梳成髻子是翻荷。当窗自惜态娥娥。笑倚秦筝理钿蝉。午窗兰气绝清妍。昵人脉脉亸香肩。秾李风情谁得似，破瓜年纪最堪怜。黑犀合子赠缠绵。柳叶眉长惯似愁。当欢微敛越风流。双文小玉总仙俦。梦浅羞郎还闭目，慵多唤婢代梳头。此乡真个是温柔。
浪淘沙 其一 次李后主韵
作者：王士禄
朝代：清

愁似水潺潺。百意阑珊。几棂风做晚来寒。倩酒浇愁愁不顾，醉也无欢。岸帻倚疏栏。愧负青山。试歌行路古来难。何似随僧闲洗钵，溪畔松间。
浪淘沙 其二 次宋尚木忆昔韵
作者：王士禄
朝代：清

绣幕晚来重。怪底香浓。丁香如梦月胧胧。红烛殢人耽笑语，过了疏钟。倦眼玩酥胸。脂肉芙蓉。娇羞银蒜罥青虫。往事临风休更忆，吹乱心蓬。
浪淘沙·次李后主韵
作者：王士禄
朝代：清

愁似水潺潺。百意阑珊。几棂风做晚来寒。倩酒浇愁愁不顾，醉也无欢。岸帻倚疏栏。愧负青山。试歌行路古来难。何似随僧闲洗钵，溪畔松间。绣幕晚来重。怪底香浓。丁香如梦月胧胧。红烛殢人耽笑语，过了疏钟。倦眼玩酥胸。脂肉芙蓉。娇羞银蒜罥青虫。往事临风休更忆，吹乱心蓬。
淡黄柳·新柳
作者：王士禄
朝代：清

阳春三月。袅袅东风急。陌上桥头吹不息。渲得短丝成碧。看嬉春黄鹂恰恰。怜娇色。晓日红楼辟。似有个、盈盈立。敛修蛾、且罢流黄织。灞岸条垂，玉关梦杳，袖向晴光暗湿。
淡黄柳·新柳
作者：王士禄
朝代：清
体裁：词

阳春三月。袅袅东风急。陌上桥头吹不息。渲得短丝成碧。看嬉春黄鹂恰恰。怜娇色。晓日红楼辟。似有个、盈盈立。敛脩蛾、且罢流黄织。灞岸条垂，玉关梦杳，袖向晴光暗湿。
清商怨·和欧公韵
作者：王士禄
朝代：清

银床梧叶落渐满。怅流光欲晚。平楚高楼，连朝劳望眼。画屏潇湘漫展。恨梦破、雁和人远。心上秋来，问秋秋不管。
渔家傲 其一 赵北口作
作者：王士禄
朝代：清

渔屋低低茅作瓦。几湾碧柳真潇洒。此地风尘原不惹。渔父者。于中结个持竿社。乐事常年殊未寡。扁舟不系随波写。濯足舷边刚没髁。言不假。垂鞭笑煞先生马。
渔家傲 其二 用王介甫韵
作者：王士禄
朝代：清

湖岸渔村周似抱。家家门径开芳草。向背渔罾殊窈窕。凌晓到。晴矶已有垂杨扫。坐看点头行水鸟。近家何用收纶早。两桨一舟堪送老。波面好。宽闲不与欧争道。
渔家傲·赵北口作
作者：王士禄
朝代：清

渔屋低低茅作瓦。几湾碧柳真潇洒。此地风尘原不惹。渔父者。于中结个持竿社。乐事常年殊未寡。扁舟不系随波写。濯足舷边刚没髁。言不假。垂鞭笑煞先生马。湖岸渔村周似抱。家家门径开芳草。向背渔罾殊窈窕。凌晓到。晴矶已有垂杨扫。坐看点头行水鸟。近家何用收纶早。两桨一舟堪送老。波面好。宽闲不与欧争道。
渔歌子 其二 锦湖四时渔歌四首
作者：王士禄
朝代：清
体裁：词

系缆青邱万柳东。荷花面面午时风。悬箬笠，枕笼�。卧待宵凉理钓瞳。
渔歌子 其四 锦湖四时渔歌四首
作者：王士禄
朝代：清
体裁：词

认簖敲冰下短叉。北风猎猎背篷遮。炊荻叶，蔽芦花。拥妇呼雏醉晚舣。
渔歌子 锦湖四时渔歌四首 其一
作者：王士禄
朝代：清
体裁：词

雪霁冰澌水漫流。鲁陂春涨绕矶头。携短棹，纵扁舟。逐鹭徵凫下远洲。
渔歌子 锦湖四时渔歌四首 其二
作者：王士禄
朝代：清

系缆青邱万柳东。荷花面面午时风。悬箬笠，枕笼？。卧待宵凉理钓瞳。
渔歌子·其三
作者：王士禄
朝代：清
体裁：词

细雨浽溦湿绿蓑。白蘋香里断鸿过。持蟹饮，扣舷歌。向夕渔灯炙紫螺。
渔歌子·其二
作者：王士禄
朝代：清

系缆青邱万柳东。荷花面面午时风。悬箬笠，枕笼𥵫。卧待宵凉理钓瞳。
渔歌子·其四
作者：王士禄
朝代：清

认簖敲冰下短叉。北风猎猎背蓬遮。炊荻叶，蔽芦花。拥妇呼雏醉晚舣。
渔歌子·锦湖四时渔歌四首
作者：王士禄
朝代：清

雪霁冰澌水漫流。鲁陂春涨绕矶头。携短棹，纵扁舟。逐鹭徵凫下远洲。系缆青邱万柳东。荷花面面午时风。悬箬笠，枕笼？。卧待宵凉理钓瞳。细雨浽溦湿绿蓑。白蘋香里断鸿过。持蟹饮，扣舷歌。向夕渔灯炙紫螺。认簖敲冰下短叉。北风猎猎背蓬遮。炊荻叶，蔽芦花。拥妇呼雏醉晚舣。
满庭芳 其一 用坡公韵
作者：王士禄
朝代：清

白月为心，朱绳比质，生平自负峨峨。司空百鍊，绕指已无多。到眼浓阴欲满，心忧矣、谣罢还歌。细屈指，古来谁似，磨蝎说东坡。茫茫无可语，朅来千缕，暗纬愁梭。更溶溶漾漾，难剪如波。可耐春光万里，尚寥落、卧盼庭柯。问何日，盟烟狎水，鸥鹭媚渔蓑。
满庭芳 其三 赠姜子翥内君澹衣生日，和芝麓先生韵
作者：王士禄
朝代：清

并蒂疑花，俱飞同蝶，早来相逐相怜。文窗幽窈，人玉与鬟烟。几许春风消息，只探向、明镜台前。鸳鸯字，背人学写，颠倒遍蛮笺。嫣然。还自惜，回眸一笑，鹦鹉能言。算碧楼红玉，总是前缘。心喜宜男待女，花共草、入佩能全。为欢好，一弦一柱。锦瑟趁华年。
满庭芳 其三 赠姜子翥内君澹衣生日，和芝麓先生韵
作者：王士禄
朝代：清
体裁：词

并蒂疑花，俱飞同蝶，早来相逐相怜。文窗幽窈，人玉与鬟烟。几许春风消息，祇探向、明镜台前。鸳鸯字，背人学写，颠倒遍蛮笺。嫣然。还自惜，回眸一笑，鹦鹉能言。算碧楼红玉，总是前缘。心喜宜男待女，花共草、入佩能全。为欢好，一弦一柱。锦瑟趁华年。
满庭芳 其二 忆慈仁寺海棠，用芝麓先生韦祠海棠韵
作者：王士禄
朝代：清

蓉粉嬉春，蕣姿延露，禅房胜日标奇。趁时芳草，正向绿墀滋。却似匀和獭髓，轻装就、千点红玑。宜人处，似斜仍亸，态倚晓风披。芳时。还怅怅，桃花靧雪，遥想仙姿。叹去年花下，空有前期。谁制护花幡子，驻幽艳、莫使花衰。好点注，馀春如画，留覆态盈棋。
满庭芳·用坡公韵
作者：王士禄
朝代：清

白月为心，朱绳比质，生平自负峨峨。司空百鍊，绕指已无多。到眼浓阴欲满，心忧矣、谣罢还歌。细屈指，古来谁似，磨蝎说东坡。茫茫无可语，朅来千缕，暗纬愁梭。更溶溶漾漾，难剪如波。可耐春光万里，尚寥落、卧盼庭柯。问何日，盟烟狎水，鸥鹭媚渔蓑。蓉粉嬉春，蕣姿延露，禅房胜日标奇。趁时芳草，正向绿墀滋。却似匀和獭髓，轻装就、千点红玑。宜人处，似斜仍亸，态倚晓风披。芳时。还怅怅，桃花靧雪，遥想仙姿。叹去年花下，空有前期。谁制护花幡子，驻幽艳、莫使花衰。好点注，馀春如画，留覆态盈棋。并蒂疑花，俱飞同蝶，早来相逐相怜。文窗幽窈，人玉与鬟烟。几许春风消息，只探向、明镜台前。鸳鸯字，背人学写，颠倒遍蛮笺。嫣然。还自惜，回眸一笑，鹦鹉能言。算碧楼红玉，总是前缘。心喜宜男待女，花共草、入佩能全。为欢好，一弦一柱。锦瑟趁华年。
满江红 其一 自寿
作者：王士禄
朝代：清

四座休喧，听贱子、狂歌自祝。端只为、命遭磨蝎，运逢百六。徒欠书鱼文字债，未修沤鸟烟波福。念崎岖、三十九年过，唐衢哭。清癯相，难食肉。渺茫事，空握粟。算何须多寿，方才多辱。乘筏误教浮业海，携家悔不栖愚谷。问今朝、底物侑持觞，樽前筑。
满江红 其七 再用韵柬顾庵并呈荔裳
作者：王士禄
朝代：清

三竺双高，新晴后、烟峦青涨。殊慰籍、君侯花笔，别来无恙。宋玉非徒唐景亚，陈王的在应徐上。羡新诗、字字比瑶环，须交饷。墨有縠，微微漾。歌付雪，低低唱。算官厨法酝，更谁解酿。司马高才原合腐，彦渊博学真须杖。怪吾徒、底事昵虫鱼，臣无状。
满江红 其七 再用韵柬顾庵并呈荔裳
作者：王士禄
朝代：清
体裁：词

三竺双高，新晴后、烟峦青涨。殊慰藉、君侯花笔，别来无恙。宋玉非徒唐景亚，陈王的在应徐上。羡新诗、字字比瑶环，须交饷。墨有縠，微微漾。歌付雪，低低唱。算官厨法酝，更谁解酿。司马高才原合腐，彦渊博学真须杖。怪吾徒、底事昵虫鱼，臣无状。
满江红 其三 用曹顾庵江村韵
作者：王士禄
朝代：清

检校归思，共春后、碧溪同涨。山有信、鹤猿相忆，钓矶无恙。雨渗一犁田犊喜，波添三尺河鱼上。道同招、冀缺共妻归，谋耕饷。五柳畔，晴丝漾。老屋上，春鸠唱。更掌教鸟集，花从蜂酿。晓日好操蘋渚楫，晚风任倚柴门杖。纵田家、佳语愧储王，还能状。
满江红 其九 顾庵有同荔裳樵湖楼小坐因忆阮亭之作，再次韵并寄诸弟
作者：王士禄
朝代：清

杯酒从容，拂斜槛、茶烟初涨。断桥外、柳眉微蹙，苎萝新恙。顾我已甘栖庑下，如公才合居楼上。喜遥山、排闼送青来，还谁饷。看天半，晴云漾。听湖舫，朱丝唱。纵肠悭蕉叶，宜城须酿。试寄离心频梦草，要扶残醉还携杖。好舒怀、为指白苏堤，阴晴状。
满江红 其九 顾庵有同荔裳樵湖楼小坐因忆阮亭之作，再次韵并寄诸弟
作者：王士禄
朝代：清
体裁：词

杯酒从容，拂斜槛、茶烟初涨。断桥外、柳眉微蹙，苧萝新恙。顾我已甘栖庑下，如公才合居楼上。喜遥山、排闼送青来，还谁饷。看天半，晴云漾。听湖舫，朱丝唱。纵肠悭蕉叶，宜城须酿。试寄离心频梦草，要扶残醉还携杖。好舒怀、为指白苏堤，阴晴状。
满江红 其二 用孙风山韵
作者：王士禄
朝代：清
体裁：词

岐路悠悠，看几载、软红如簇。算何似、一丘一壑，纡青拖绿。脱却尘衫乌纳在，推开瓦枕黄梁熟。只而今、立地便抽身，原非速。甚不必，离骚读。大无谓，秋风哭。但一周虎落，三间茅屋。却署休休名目好，试歌纂纂儿能续。也胜如、侧足走羊肠，邛崃曲。
满江红 其二 用孙风山韵
作者：王士禄
朝代：清

歧路悠悠，看几载、软红如簇。算何似、一邱一壑，纡青拖绿。脱却尘衫乌纳在，推开瓦枕黄梁熟。只而今、立地便抽身，原非速。甚不必，离骚读。大无谓，秋风哭。但一周虎落，三间茅屋。却署休休名目好，试歌纂纂儿能续。也胜如、侧足走羊肠，邛崃曲。
满江红 其五 湖上遇顾庵，见余和词用韵见柬，复次奉答。
作者：王士禄
朝代：清

积雨湖头，看门外、岸痕添涨。欣乍到、屐声随遇，故人无恙。易得浊醪谋若下，难逢春水如天上。况韶光、淡宕恰新晴，天公饷。青雀舫，徐徐漾。白苎曲、愔愔唱。须好怀如涤，闲愁休酿。我醉欲持铜绰板，君闲那负青藤杖。任六桥、人指两狂生，多奇状。
满江红 其五 湖上遇顾庵，见余和词用韵见柬，复次奉答。
作者：王士禄
朝代：清
体裁：词

积雨湖头，看门外、岸痕添涨。欣乍到、屐声随遇，故人无恙。易得浊醪谋若下，难逢春水如天上。况韶光、淡宕恰新晴，天公饷。青雀舫，徐徐漾。白苧曲、愔愔唱。须好怀如涤，闲愁休酿。我醉欲持铜绰板，君闲那负青藤杖。任六桥、人指两狂生，多奇状。
满江红 其八 湖楼坐雨，同顾庵用前韵再柬荔裳
作者：王士禄
朝代：清

烟雨凭栏，爱浮黛、遥山纹涨。同抱膝、清言移晷，松枝无恙。堤柳已随坡老没，竹枝谁驾廉夫上。拟搴云、踏遍万峰巅，为君饷。湖雾积，渔舠漾。林翠湿，提壶唱。向黄公垆畔，重沽新酿。漆后断纹仍可鼓，削馀方竹还堪杖。问吾曹、补劓息黥心，谁能状。
满江红 其六 再柬顾庵
作者：王士禄
朝代：清

睥睨烟霞，笑人世、红尘如涨。都一手、移来妙喜，维摩何恙。褊性只宜栖物外，微名何必居人上。最移情、邂逅老东阿，新词饷。花共鸟、纷摇漾。皮与陆、堪酬唱。况胡姬肆近，老春初酿。休畅肯教稀步屧，沉酣未便需筇杖。莫轻辜、几叠好云山，朝昏状。
满江红 其六 再柬顾庵
作者：王士禄
朝代：清
体裁：词

睥睨烟霞，笑人世、红尘如涨。都一手、移来妙喜，维摩何恙。褊性秪宜栖物外，微名何必居人上。最移情、邂逅老东阿，新词饷。花共鸟、纷摇漾。皮与陆、堪酬唱。况胡姬肆近，老春初酿。休畅肯教稀步屧，沉酣未便需筇杖。莫轻孤、几叠好云山，朝昏状。
满江红 其十 顾庵有再柬西樵兼怀京洛故人之作，再用前韵奉酬并怀公㦷周量诸子
作者：王士禄
朝代：清

露湿幽兰，西泠畔、浮堤波涨。行歌去、声传金石，原思非恙。老友披襟云水际，旧游回首烟霄上。自归来、懒作洛中书，心相饷。玉河暖，微风漾。宫柳碧，新莺唱。可相携还往，同消春酿。诸子勉筹前席箸，野夫好植耘田杖。任人惊、湖海气难除，元龙状。
满江红 其十一 用韵答萧灵曦
作者：王士禄
朝代：清

揽撷烟云，羡抱膝、墨池波涨。更缥缈、湘东三管，千秋无恙。处士风流丘壑底，王孙门阀陈隋上。感殷勤、岁晏肯华予，丹青饷。雨枻湿，风蓑漾。王裴句，秦黄唱。总宜修耍眇，清思独酿。髯客遗书歌荷筱，须君搦管图携杖。好生情、别样写埙篪，山癯状。
满江红 其十三 用季孟莲韵
作者：王士禄
朝代：清

岸尾桥头，曾珍重、玉人芳约。奈荏苒、流光似水，离怀作恶。花底三春输紫燕，河边七夕怜乌鹊。欲消除、此病借禅机，从谁学。梦中路，寻频错。梁间月，看频落。更愁窥酒醒，欲来难却。顾我情条千缕结，怀君人柳三眠弱。只拼将、泪眼倚重楼，天垂幕。
满江红 其十二 为程穆倩赋星宿海研
作者：王士禄
朝代：清

咄汝陶泓，问何事、幻成千眼。锡嘉名、曰星宿海，承之无腼。云梦谁能吞八九，蓬莱真见频清浅。主人翁、奇语匹皇坟，须君展。青玉赠，来荒缅。紫石猎，嗤环蠕。有奇傀梦告，神人圭冕。麟角一双相佐佑，龙宾十二同游衍。导摛玄、遐想溯昆仑，条流远。
满江红 其十二 为程穆倩赋星宿海研
作者：王士禄
朝代：清
体裁：词

咄汝陶泓，问何事、幻成千眼。锡嘉名、曰星宿海，承之无腼。云梦谁能吞八九，蓬莱真见频清浅。主人翁、奇语匹皇坟，须君展。青玉赠，来荒缅。紫石猎，嗤环蠕。有奇傀梦告，神人圭冕。麟角一双相佐佑，龙宾十二同游衍。导摛玄、遐想溯昆崙，条流远。
满江红 其四 再用前韵
作者：王士禄
朝代：清

栗里春深，羡柳浪、层层如涨。更喜得、敝庐容膝，南窗无恙。独酌好谋形影共，高眠也自羲皇上。顾床头、藤笠与椰瓢，幽人饷。清溪侧，看鱼漾。远村外，听樵唱。况桃花堪饭，松花堪酿。自课织帘还有手，便从荷蓧非无杖。算吾生、约略可描摹，山居状。
满江红·自寿
作者：王士禄
朝代：清

四座休喧，听贱子、狂歌自祝。端只为、命遭磨蝎，运逢百六。徒欠书鱼文字债，未修沤鸟烟波福。念崎岖、三十九年过，唐衢哭。清癯相，难食肉。渺茫事，空握粟。算何须多寿，方才多辱。乘筏误教浮业海，携家悔不栖愚谷。问今朝、底物侑持觞，樽前筑。歧路悠悠，看几载、软红如簇。算何似、一邱一壑，纡青拖绿。脱却尘衫乌纳在，推开瓦枕黄梁熟。只而今、立地便抽身，原非速。甚不必，离骚读。大无谓，秋风哭。但一周虎落，三间茅屋。却署休休名目好，试歌纂纂儿能续。也胜如、侧足走羊肠，邛崃曲。检校归思，共春后、碧溪同涨。山有信、鹤猿相忆，钓矶无恙。雨渗一犁田犊喜，波添三尺河鱼上。道同招、冀缺共妻归，谋耕饷。五柳畔，晴丝漾。老屋上，春鸠唱。更掌教鸟集，花从蜂酿。晓日好操蘋渚楫，晚风任倚柴门杖。纵田家、佳语愧储王，还能状。栗里春深，羡柳浪、层层如涨。更喜得、敝庐容膝，南窗无恙。独酌好谋形影共，高眠也自羲皇上。顾床头、藤笠与椰瓢，幽人饷。清溪侧，看鱼漾。远村外，听樵唱。况桃花堪饭，松花堪酿。自课织帘还有手，便从荷蓧非无杖。算吾生、约略可描摹，山居状。积雨湖头，看门外、岸痕添涨。欣乍到、屐声随遇，故人无恙。易得浊醪谋若下，难逢春水如天上。况韶光、淡宕恰新晴，天公饷。青雀舫，徐徐漾。白苎曲、愔愔唱。须好怀如涤，闲愁休酿。我醉欲持铜绰板，君闲那负青藤杖。任六桥、人指两狂生，多奇状。睥睨烟霞，笑人世、红尘如涨。都一手、移来妙喜，维摩何恙。褊性只宜栖物外，微名何必居人上。最移情、邂逅老东阿，新词饷。花共鸟、纷摇漾。皮与陆、堪酬唱。况胡姬肆近，老春初酿。休畅肯教稀步屧，沉酣未便需筇杖。莫轻辜、几叠好云山，朝昏状。三竺双高，新晴后、烟峦青涨。殊慰籍、君侯花笔，别来无恙。宋玉非徒唐景亚，陈王的在应徐上。羡新诗、字字比瑶环，须交饷。墨有縠，微微漾。歌付雪，低低唱。算官厨法酝，更谁解酿。司马高才原合腐，彦渊博学真须杖。怪吾徒、底事昵虫鱼，臣无状。烟雨凭栏，爱浮黛、遥山纹涨。同抱膝、清言移晷，松枝无恙。堤柳已随坡老没，竹枝谁驾廉夫上。拟搴云、踏遍万峰巅，为君饷。湖雾积，渔舠漾。林翠湿，提壶唱。向黄公垆畔，重沽新酿。漆后断纹仍可鼓，削馀方竹还堪杖。问吾曹、补劓息黥心，谁能状。杯酒从容，拂斜槛、茶烟初涨。断桥外、柳眉微蹙，苎萝新恙。顾我已甘栖庑下，如公才合居楼上。喜遥山、排闼送青来，还谁饷。看天半，晴云漾。听湖舫，朱丝唱。纵肠悭蕉叶，宜城须酿。试寄离心频梦草，要扶残醉还携杖。好舒怀、为指白苏堤，阴晴状。露湿幽兰，西泠畔、浮堤波涨。行歌去、声传金石，原思非恙。老友披襟云水际，旧游回首烟霄上。自归来、懒作洛中书，心相饷。玉河暖，微风漾。宫柳碧，新莺唱。可相携还往，同消春酿。诸子勉筹前席箸，野夫好植耘田杖。任人惊、湖海气难除，元龙状。揽撷烟云，羡抱膝、墨池波涨。更缥缈、湘东三管，千秋无恙。处士风流丘壑底，王孙门阀陈隋上。感殷勤、岁晏肯华予，丹青饷。雨枻湿，风蓑漾。王裴句，秦黄唱。总宜修耍眇，清思独酿。髯客遗书歌荷筱，须君搦管图携杖。好生情、别样写埙篪，山癯状。咄汝陶泓，问何事、幻成千眼。锡嘉名、曰星宿海，承之无腼。云梦谁能吞八九，蓬莱真见频清浅。主人翁、奇语匹皇坟，须君展。青玉赠，来荒缅。紫石猎，嗤环蠕。有奇傀梦告，神人圭冕。麟角一双相佐佑，龙宾十二同游衍。导摛玄、遐想溯昆仑，条流远。岸尾桥头，曾珍重、玉人芳约。奈荏苒、流光似水，离怀作恶。花底三春输紫燕，河边七夕怜乌鹊。欲消除、此病借禅机，从谁学。梦中路，寻频错。梁间月，看频落。更愁窥酒醒，欲来难却。顾我情条千缕结，怀君人柳三眠弱。只拼将、泪眼倚重楼，天垂幕。
点绛唇 其一 闺情
作者：王士禄
朝代：清

雨嬲空庭，梦回失却桐庐路。春愁相赴。又是红窗暮。卜损金钗，怕见芳园树。微寒度。水沉销炷。且伴春风住。
点绛唇 其二 梦馀
作者：王士禄
朝代：清

蹴踏闲愁，先生被却拘墟也。梦馀醒暇。叉手槐凉下。树畔驴儿，有似邯郸野。归去者。炊成潇洒。莫道黄梁哑。
点绛唇·闺情
作者：王士禄
朝代：清

雨嬲空庭，梦回失却桐庐路。春愁相赴。又是红窗暮。卜损金钗，怕见芳园树。微寒度。水沉销炷。且伴春风住。蹴踏闲愁，先生被却拘墟也。梦馀醒暇。叉手槐凉下。树畔驴儿，有似邯郸野。归去者。炊成潇洒。莫道黄梁哑。
爪茉莉·本意
作者：王士禄
朝代：清

绮砌红阑，新凉雨后足。微风畔，叶痕添绿。繁苞素蕊，媚晚色、渐开冰玉。最怜是、昵魄萦魂，纵迷迭，难比馥。美人睡起，撋馀倦、乍凝目。移夕簟、慵生新浴。盈盈小摘，枕屏夜、抱香宿。更双鬟、解事露华一匊。清晓还，陪膏沐。
生查子 其一 艳情
作者：王士禄
朝代：清

窗晓露微明，未醒双文睡。辗转玩琼颜，爱煞斜鬟腻。睡浅为郎羞，拥损重楼被。后夜却防郎，只枕郎君臂。
生查子 其三 次女郎紫竹韵
作者：王士禄
朝代：清

阶怜好月痴，窗厌孤灯惨。无味夜来风，空逗帘犀飐。莫检枕函书，旧泪痕痕黮。都得几丝愁，萦损春山点。
生查子 其二 别怨
作者：王士禄
朝代：清

紫栈已停熏，银蜡仍销焰。共影守残更，相惜还相厌。蕉萃此时心，郎定无由见。独有夜啼乌，仿佛闻微叹。
生查子 其二 别怨
作者：王士禄
朝代：清
体裁：词

紫栈已停熏，银蜡仍销焰。共影守残更，相惜还相厌。蕉萃此时心，郎定无由见。独有夜啼乌，髣髴闻微叹。
生查子·艳情
作者：王士禄
朝代：清

窗晓露微明，未醒双文睡。辗转玩琼颜，爱煞斜鬟腻。睡浅为郎羞，拥损重楼被。后夜却防郎，只枕郎君臂。紫栈已停熏，银蜡仍销焰。共影守残更，相惜还相厌。蕉萃此时心，郎定无由见。独有夜啼乌，仿佛闻微叹。阶怜好月痴，窗厌孤灯惨。无味夜来风，空逗帘犀飐。莫检枕函书，旧泪痕痕黮。都得几丝愁，萦损春山点。
相见欢·赠季弟
作者：王士禄
朝代：清

若为歌管销愁。荡离忧。忆逐残秋，征雁问扬州。意中漫，怜东阁，少淹留。谁识到来，翻送秣陵舟。
眼儿媚·和徐野君赠人韵
作者：王士禄
朝代：清
体裁：词

个侬名字似东东。记曲又红红。眉月幽幽，鬟烟约约，肤雪濛濛。缥缈风情看不定，几处认巫峰。帘底尊前，花边竹外，掌上图中。
眼儿媚·和徐野君赠人韵
作者：王士禄
朝代：清

个侬名字似东东。记曲又红红。眉月幽幽，鬟烟约约，肤雪濛濛。缥缈风情看不定，几处认巫峰。帘底樽前，花边竹外，掌上图中。
石州慢·用高季迪韵
作者：王士禄
朝代：清

浅夏萧森，犹自馀寒，襟袖时洒。愁来还似荷珠，不定虽多难把。盈樽浊酒，总来凭仗消除，片时依旧相萦惹。若拟绘愁形，这三毛谁写。东冶。有徒能赋，旋释髡钳，日边云下，长乐钟声，仍近漫听频打。柔成绕指，人道垒落刘琨，欲惭方外狂司马。便使赋归兮，较渊明迟也。
石门县
作者：王士禄
朝代：清

落日石门路，语溪明夕波。女墙才几尺，一半入藤萝。
石门县
作者：王士禄
朝代：清
体裁：五言绝句

落日石门路，语溪明夕波。女墙才数尺，一半入藤萝。
祝英台近·用吴淑姬韵
作者：王士禄
朝代：清

日将暆，莺渐懒，寂寞梧还据。昧昧高天，转掌幻云雨。从来季主端著，君平说易。细思忖、都无是处。愁城阻。尽使费尽输攻，墨守只如许。黑漆屏风，深夜若能觑。好趁五柳初荣，孤松尚在，效元亮、柴桑归去。
禾中
作者：王士禄
朝代：清
体裁：五言律诗

江城还槜李，望古一踟蹰。老寺裴休宅，春沙范蠡湖。远烟明渚鸟，斜日冷樯乌。太息东流水，年年浸绿芜。
禾中作
作者：王士禄
朝代：清

江城还槜李，望古一踟厨。老寺裴休宅，春沙范蠡湖。远烟明渚鸟，斜日冷樯乌。太息东流水，年年浸绿芜。
程昆仑招集万岁楼
作者：王士禄
朝代：清

千寻江阁引诸峰，多景登临策短筇。参佐风流如谢朓，楼台潇洒似王恭。三年梦里西津雨，半夜灯前北固钟。明日芒鞋别君去，城中遥望白云重。
簇水·听蝉
作者：王士禄
朝代：清

夏木千草，草亭长昼请如水。小窗高枕，回午梦、有声堪喜。无限风思露想，缥缈青天里。应识取、清音无滓。作复止。仿佛是、迎凉送暑。问褦襶、谁知此。蛙喧鹂巧，论鼓吹、难君似。况是居高声远，不籍秋风起。堪听也、须辨巢由耳。
红林檎近·春日旗亭即事，用周美成韵
作者：王士禄
朝代：清

蘋叶晴溪小，柳花春店香。鹅儿黄似酒，凫影白浮塘。偶来临风曳杖，坐喜对水开窗。垆侧小妇凝妆。莺语更如簧。十载羁宛洛，此日踏江乡。侧身吊古，茫茫金粉齐梁。况南徐南兖，江山如画，放怀且饮千百觞。
绝句
作者：王士禄
朝代：清

记得佳辰吊汨罗，客怀长昼费销磨。朅来夕院愁如洗，为听兰娘一曲歌。
荷叶杯 其一 梦回
作者：王士禄
朝代：清

红晕倦眸如缬。春歇。梦回时。被香无赖晓魂腻。还睡。掩帘帏。
荷叶杯 其二 和温飞卿韵
作者：王士禄
朝代：清

小艇掠烟春浦。香雨。杜衡红。弱鬟斜掩画窗里。微起。绿杨风。
荷叶杯 忆鲁泉山居二首 其三
作者：王士禄
朝代：清
体裁：词

忆待石桥金鲫。山夕。渌波凉。小亭红杏几枝侧。斜日。扑衣香。
荷叶杯·其四
作者：王士禄
朝代：清
体裁：词

记得山楼日课。春惰。枕书眠。竹篱微映露桃面。红情。午晴天。
荷叶杯·梦回
作者：王士禄
朝代：清

红晕倦眸如缬。春歇。梦回时。被香无赖晓魂腻。还睡。掩帘帏。小艇掠烟春浦。香雨。杜衡红。弱鬟斜掩画窗里。微起。绿杨风。忆待石桥金鲫。山夕。渌波凉。小亭红杏几枝侧。斜日。扑衣香。记得山楼日课。春惰。枕书眠。竹篱微映露桃面。红情。午晴天。
荷叶杯·记得
作者：王士禄
朝代：清

又向春风相见。梁燕。记得去年时。有个红栏共晚卮。思摩思。思摩思。
菩萨蛮 其一 露筋祠
作者：王士禄
朝代：清

船头暮笛吹寒浪。蘋黄芦折怜遥望。野岸出空祠。灵期飏晚飔。无郎歌莫误。不是青溪路。夜夜对重湖。魂归片月孤。
菩萨蛮 其二 梦破
作者：王士禄
朝代：清

邯郸梦破抽身急。掉头怕近长安日。便跨白驴归。重寻旧钓矶。是非书几卷。失学从儿懒。带索好行歌。无劳春梦婆。
菩萨蛮 其五 有寄
作者：王士禄
朝代：清

抛侬几尺烟波路。断桥难断魂来去。何处望全迷。西陵更向西。欲知情郑重。验取宵来梦。可耐不成眠。乌啼又曙天。
菩萨蛮 闺晓二首 其三
作者：王士禄
朝代：清
体裁：词

春魂带梦扶难起。玉欹翠弱妆慵理。不用郁金油。鬟云腻欲流。一双罗袜瘦。小凤娇红咮。著罢立盈盈。兰阶无限情。
菩萨蛮·其四
作者：王士禄
朝代：清
体裁：词

玉阶浥露缃钩小。拗来豆蔻含清晓。何处惜芳菲。春光绣蝶衣。却归妆镜畔。伫立成微叹。还理乱衾窝。怜他伴梦多。
菩萨蛮·露筋祠
作者：王士禄
朝代：清

船头暮笛吹寒浪。蘋黄芦折怜遥望。野岸出空祠。灵期飏晚飔。无郎歌莫误。不是青溪路。夜夜对重湖。魂归片月孤。邯郸梦破抽身急。掉头怕近长安日。便跨白驴归。重寻旧钓矶。是非书几卷。失学从儿懒。带索好行歌。无劳春梦婆。春魂带梦扶难起。玉欹翠弱妆慵理。不用郁金油。鬟云腻欲流。一双罗袜瘦。小凤娇红咮。著罢立盈盈。兰阶无限情。玉阶浥露缃钩小。拗来豆蔻含清晓。何处惜芳菲。春光绣蝶衣。却归妆镜畔。伫立成微叹。还理乱衾窝。怜他伴梦多。抛侬几尺烟波路。断桥难断魂来去。何处望全迷。西陵更向西。欲知情郑重。验取宵来梦。可耐不成眠。乌啼又曙天。
蕃女怨·次温飞卿韵
作者：王士禄
朝代：清

晓风吹梦春色遍。栖稳梁燕。合欢衾，双凤扇。厌他常见。枕屏帆影向人来。又重回。
蝶恋花 其一 次韵少游二乔观书图
作者：王士禄
朝代：清

倾鬓颓云肩亸玉。髹几光凝，双映修蛾绿。仿佛风光屏外足。摊书停却寻春躅。炉里双烟青断续。玉砌红帘，不似牵萝屋。公瑾伯符皆不俗。知无一事萦心曲。
蝶恋花 其一 次韵少游二乔观书图
作者：王士禄
朝代：清
体裁：词

倾鬓颓云肩亸玉。髹几光凝，双映脩蛾绿。髣髴风光屏外足。摊书停却寻春躅。炉里双烟青断续。玉砌红帘，不似牵萝屋。公瑾伯符皆不俗。知无一事萦心曲。
蝶恋花 其三 咏萤
作者：王士禄
朝代：清

雨后桐阴清似沐。苔色盈阶，淡月明于玉。此际流萤飞簌簌。穿廊黏砌纷空曲。才堕花梢还入竹。欲下仍高，偏旁池边屋。巧入风帘轻扑扑。幽光凉映须眉绿。
蝶恋花 其三 咏萤
作者：王士禄
朝代：清
体裁：词

雨后桐阴清似沐。苔色盈阶，淡月明于玉。此际流萤飞簌蔌。穿廊粘砌纷空曲。才堕花梢还入竹。欲下仍高，偏傍池边屋。巧入风帘轻扑扑。幽光凉映须眉绿。
蝶恋花 其二 和汉川卢令女题泥溪驿韵
作者：王士禄
朝代：清

翠幰红帘晴少翳。花驿风香，渐觉秾春至。漫道鹃声堪坠泪。木棉红照人颜腻。江路盘回山路细。谢女吟成，旅思清如水。彤管自怜多画意。幽修分得浮岚翠。
蝶恋花 其二 和汉川卢令女题泥溪驿韵
作者：王士禄
朝代：清
体裁：词

翠幰红帘晴少翳。花驿风香，渐觉秾春至。漫道鹃声堪坠泪。木棉红照人颜腻。江路盘回山路细。谢女吟成，旅思清如水。彤管自怜多画意。幽脩分得浮岚翠。
蝶恋花·次韵少游二乔观书图
作者：王士禄
朝代：清

倾鬓颓云肩亸玉。髹几光凝，双映修蛾绿。仿佛风光屏外足。摊书停却寻春躅。炉里双烟青断续。玉砌红帘，不似牵萝屋。公瑾伯符皆不俗。知无一事萦心曲。翠幰红帘晴少翳。花驿风香，渐觉秾春至。漫道鹃声堪坠泪。木棉红照人颜腻。江路盘回山路细。谢女吟成，旅思清如水。彤管自怜多画意。幽修分得浮岚翠。雨后桐阴清似沐。苔色盈阶，淡月明于玉。此际流萤飞簌簌。穿廊黏砌纷空曲。才堕花梢还入竹。欲下仍高，偏旁池边屋。巧入风帘轻扑扑。幽光凉映须眉绿。
行香子·别恨
作者：王士禄
朝代：清
体裁：词

别恨曾谙，往事重拈。记临岐、暮色红帘。牵衣回抱，细语喃喃。见眉痕重，泪痕滴，酒痕咸。峡云归后，雨来空识，只宵阑、梦断魂黏。孤眠无赖，回忆何堪。是炉香歇，发香腻，被香甘。
行香子·别恨
作者：王士禄
朝代：清

别恨曾谙，往事重拈。记临歧、暮色红帘。牵衣回抱，细语喃喃。见眉痕重，泪痕滴，酒痕咸。峡云归后，雨来空识，只宵阑、梦断魂黏。孤眠无赖，回忆何堪。是炉香歇，发香腻，被香甘。
裁衣曲
作者：王士禄
朝代：清

初罢清砧响，还劳素腕舒。残灯金粟尺，远道玉关书。白纻缝仍涩，红绵怨有馀。流黄明月路，何处逐轻车？
西施·本意
作者：王士禄
朝代：清

浣纱江畔女儿身。苕艳窈无邻。谁人窥巧笑，独自惜微颦。无奈君王薪胆、催人去，遣作馆娃春。红兰草草吴宫事，空传鸾、雾疑神。还可念，苍茫一舸五湖滨。无赖唯馀石上、青苔迹，千载解愁人。
西施·本意
作者：王士禄
朝代：清
体裁：词

浣纱江畔女儿身。苕艳窈无邻。谁人窥巧笑，独自惜微颦。无奈君王薪胆、催人去，遣作馆娃春。红兰草草吴宫事，空传鸾、雾疑神。还可念，苍茫一舸五湖滨。无赖惟馀石上、青苔迹，千载解愁人。
西溪子·玉台
作者：王士禄
朝代：清

何处红楼郎醉。侬抱春风孤睡。玉台前，谁共语。和影语。才到双眸晕处。最先知。剧怜伊。
解佩令·酒怀
作者：王士禄
朝代：清

淡妆轻裹。柳慵花堕。畅幽情、鸱夷仙舸。茉莉风凉，泊向段家桥左。悄窥人、月痕星颗。别来无那。魂销梦夥。寄离愁、雁儿难逻。烛烬宵深，独有单衾同我。问何时、酒怀能妥。
解语花·和弇州题美人捧茶
作者：王士禄
朝代：清

银床缓汲，玉砌新晴，栏影愔愔细。峭寒斜倚。花阴畔、静把小铛亲试。云光露蕊。遥拖映、柔烟几缕。松响消、匀写娇擎，姽婳春风意。轻约䰀鬟鬌髻。看芳磁如雪，光映荑指。佩幽环脆。参差近、顿唤馀酲教起。樱桃小婢。越衬得、霍娘娇丽。珊枕边、徐嗅兰香，还带兰膏味。
诉衷情·曾记
作者：王士禄
朝代：清

白云不恋恋温柔。曾记卧红楼。玉奴笑回莲脸，亲为试箜篌。云影散，雨香收。漫凝眸。几棂淡月，半臂浓香，一寸眉头。
诉衷情·次魏承班韵
作者：王士禄
朝代：清

蹙惯双蛾翠损长。犀帘静暮堂。新梦断，乱蝉凉。慵续午馀香。宛转簟纹光。似回肠。清宵好更梦横塘。学鸳鸯。
诏罢高丽贡鹰歌
作者：王士禄
朝代：清

真人御极临八荒，百蛮九译皆享王。西旅之獒越裳雉，贡物各各因其方。海东俊鸟好毛质，铁爪金眸猛无匹。九都作贡来天家，特受韝旋佐罘罼。晾鹰台上秋天高，乘时驱兽行蒐苗。羽骑骖驔翠华至，星旃云罕纷周遭。蒙鹖射熊未足羡，跋犀殪兕徒遮邀。是时摘绦试一纵，万人昂首瞻青霄。飞鸟狡兔失巢窟，委身洒血填君庖。至尊往往动颜色，玉虬回辔鸣萧萧。柔远传闻勤睿旨，诏罢奇毛自今始。行苇兼存践履慈，茁葭漫赋春田美。圣神举动殊寻常，此事悠悠古谁比？君不见虬须天子真英雄，受冻鹞死藏怀中。
调笑令 其一 成公智琼
作者：王士禄
朝代：清

相见。鱼山畔。五载精诚重会面。云軿霞靷神仙伴。心感多情弦掾。同车还许同心绾。洛水春波婉娈。
调笑令 其一 春闺二首
作者：王士禄
朝代：清
体裁：词

花树。花树。羃历一窗红雾。月明寥落金樽。锦瑟年华断魂。魂断。魂断。厌煞春宵银汉。
调笑令 其三 洛神
作者：王士禄
朝代：清

难赋。凌波步。心寄君王魂定赴。遗情想像悲灵遇。斜日蘅皋空暮。独携遗枕循归路。愁逐洛川东注。
调笑令 其二 天台二女
作者：王士禄
朝代：清

仙侣。溪边女。笑倚桃花相向语。绛帏双结同心苣。婉态幽欢难举。鸟啼乡思茫无主。轻别玉娥归去。
调笑令 其五 织女
作者：王士禄
朝代：清

霄汉。情难断。抚抱临歧空恋恋。紫房遥寄青缣怨。别后灵期汗漫。枕香衣泪留相伴。寂寂玉颜难见。
调笑令 其四 杜兰香
作者：王士禄
朝代：清

相迟。真灵配。侍女重来遥寄意。玉盂曾作登真记。更付黄麟仙帔。墉城归去心期遂。云路双翔翡翠。
调笑令 春闺二首 其一
作者：王士禄
朝代：清

花树。花树。幂历一窗红雾。月明寥落金樽。锦瑟年华断魂。魂断。魂断。厌煞春宵银汉。
调笑令 春闺二首 其二
作者：王士禄
朝代：清
体裁：词

金雁。金雁。历历斜行筝面。红弦素手萦愁。迟日凝妆上楼。楼上。楼上。南浦渌波晴漾。
调笑令·成公智琼
作者：王士禄
朝代：清
体裁：词

何夕。蓝桥驿。百日为期难自惜。心坚玉臼终须得。共践玉峰仙宅。裴郎阿姊还相识。湘汉新诗重绎。
调笑令·成公智琼
作者：王士禄
朝代：清
体裁：词

回首。辞箕帚。殊绝苕颜惊阿母。玉卮难复为君妇。逻谷旧缘空有。遗君玉合君怜取。肠断仙都别后。
调笑令·成公智琼
作者：王士禄
朝代：清

相见。鱼山畔。五载精诚重会面。云軿霞靷神仙伴。心感多情弦掾。同车还许同心绾。洛水春波婉娈。仙侣。溪边女。笑倚桃花相向语。绛帏双结同心苣。婉态幽欢难举。鸟啼乡思茫无主。轻别玉娥归去。难赋。凌波步。心寄君王魂定赴。遗情想像悲灵遇。斜日蘅皋空暮。独携遗枕循归路。愁逐洛川东注。相迟。真灵配。侍女重来遥寄意。玉盂曾作登真记。更付黄麟仙帔。墉城归去心期遂。云路双翔翡翠。霄汉。情难断。抚抱临歧空恋恋。紫房遥寄青缣怨。别后灵期汗漫。枕香衣泪留相伴。寂寂玉颜难见。回首。辞箕帚。殊绝苕颜惊阿母。玉卮难复为君妇。逻谷旧缘空有。遗君玉合君怜取。肠断仙都别后。何夕。蓝桥驿。百日为期难自惜。心坚玉臼终须得。共践玉峰仙宅。裴郎阿姊还相识。湘汉新诗重绎。
调笑令·春闺二首
作者：王士禄
朝代：清

花树。花树。幂历一窗红雾。月明寥落金樽。锦瑟年华断魂。魂断。魂断。厌煞春宵银汉。金雁。金雁。历历斜行筝面。红弦素手萦愁。迟日凝妆上楼。楼上。楼上。南浦渌波晴漾。
谒金门·和冯延巳韵
作者：王士禄
朝代：清

晨睡起。倦眼微瞤秋水。且散娇慵春径里。露桃开几蕊。亸态风前如倚。扑乱杨花斜坠。正忆桐庐人未至。蛛丝轻送喜。
谒金门·和尤悔庵寒夜韵
作者：王士禄
朝代：清

深宵寂。暗烛晕成愁色。小婢开帘寒侧侧。梅花明夜黑。雪片风边瑟瑟。带个雁声凄历。孤枕愁听莲漏滴。枕痕朝看湿。
贺新凉
作者：王士禄
朝代：清

兰幌灯前卷。便相如、愁盈四壁，一是齐遣。始信明眸真善睐，暗瞬秋波似泫。早打叠、鸾衾如茧。扣扣繁钦情乍定，道琴心、眉语都来浅。双影好，玉台展。三生石上精魂显。好摩挲、蓝桥赠盒，玉圆犀扁。得近佳人偏郑重，不惜乌龙字犬。纵病渴、谁能求免。从此比肩形影似，奉鸳鸯、绣谱同经典。红绶带，肯轻剪。
贺新凉 其一 用顾庵韵寿芝麓先生
作者：王士禄
朝代：清

霄汉晴霞卷。近阳回、恰逢览揆，佳时天遣。堪羡湘东三管丽，笔露非秋仍泫。论黼黻、八蚕抽茧。经术文章兼事业，莫潘江陆海量深浅。光旦旦，庆云展。风流正不妨通显。看幽栖、春帆字阁，龙松题扁。洞里痴龙收秘帙，绝胜刘安鸡犬。捉鼻事、何须求免。肃肃容台司礼乐，听赓歌、如读唐虞典。还补衮，待纫剪。
贺新凉 其三 送顾庵南归
作者：王士禄
朝代：清

雁阵秋风卷。逗先生、五湖归兴，浩然难遣。萧寺寒钟催襆被，黄菊蘸霜薄泫。别思裹、层层如茧。昨夜离堂縆锦瑟，赋酒悲、语讶文通浅。更漏促，意难展。凭他李蔡身能显。定何如、司空表圣，休休高扁。到日鹤湖弭短楫，门有衔衣旧犬。莼菜忆、此时应免。砚北著书倾八斗，笑子桓、旧论难为典。荷芰服，羡君剪。
贺新凉 其二 用顾庵韵寿芝麓先生
作者：王士禄
朝代：清

道大凭舒卷。只纵横、鸿文无范，烟驱云遣。往往探骊遗爪甲，颗颗海珠光泫。信不负、佳豪名茧。银汉倒悬千尺影，更沧江、屈注流非浅。声奕奕，宇中展。勋名恰并文章显。看千秋、景钟铭伐，螺书还扁。何必仙山求大药，枸杞根形如犬。算恨事、唯公其免。待向黄扉成燮理，调四时、玉烛光前典。筇竹杖，任公剪。
贺新凉 其五 和方虎灯下菊影
作者：王士禄
朝代：清

瓶拂将书卷。伴参差、几痕疏影，尘情都遣。只借徐吾光一罅，移得东篱晴泫。似淡墨、泼来冰茧。神释中宵形赠影，眼模糊、不辨秋深浅。斜复亚，缩仍展。懒鱼虽懒神通显。总都虑、依稀能认，叶棱花扁。宛尔浔阳风味在，深巷还闻吠犬。色相累、输君全免。魍魉抱疑应借问，须教参、影事翻禅典。情脉脉，不堪剪。
贺新凉 其四 题雪客秋水轩
作者：王士禄
朝代：清

风柳千条卷。对清波、鉴窗添槛，幽情堪遣。鸭绿粼粼光不定，欲上人衣似泫。供妙咏、南藤东茧。除却青帘双画楫，较青溪、溪水无深浅。新句就，旅怀展。君家世以诗名显。更无须、兵曹遗斧，斗轮誇扁。笔底丹头深自秘，舐鼎那容凡犬。笑犊鼻、长竿堪免。竟欲相从沽一斗，便十千、未和春衣典。尘俗虑，坐来剪。
贺新凉·用顾庵韵寿芝麓先生
作者：王士禄
朝代：清

霄汉晴霞卷。近阳回、恰逢览揆，佳时天遣。堪羡湘东三管丽，笔露非秋仍泫。论黼黻、八蚕抽茧。经术文章兼事业，莫潘江陆海量深浅。光旦旦，庆云展。风流正不妨通显。看幽栖、春帆字阁，龙松题扁。洞里痴龙收秘帙，绝胜刘安鸡犬。捉鼻事、何须求免。肃肃容台司礼乐，听赓歌、如读唐虞典。还补衮，待纫剪。道大凭舒卷。只纵横、鸿文无范，烟驱云遣。往往探骊遗爪甲，颗颗海珠光泫。信不负、佳豪名茧。银汉倒悬千尺影，更沧江、屈注流非浅。声奕奕，宇中展。勋名恰并文章显。看千秋、景钟铭伐，螺书还扁。何必仙山求大药，枸杞根形如犬。算恨事、唯公其免。待向黄扉成燮理，调四时、玉烛光前典。筇竹杖，任公剪。雁阵秋风卷。逗先生、五湖归兴，浩然难遣。萧寺寒钟催襆被，黄菊蘸霜薄泫。别思裹、层层如茧。昨夜离堂縆锦瑟，赋酒悲、语讶文通浅。更漏促，意难展。凭他李蔡身能显。定何如、司空表圣，休休高扁。到日鹤湖弭短楫，门有衔衣旧犬。莼菜忆、此时应免。砚北著书倾八斗，笑子桓、旧论难为典。荷芰服，羡君剪。风柳千条卷。对清波、鉴窗添槛，幽情堪遣。鸭绿粼粼光不定，欲上人衣似泫。供妙咏、南藤东茧。除却青帘双画楫，较青溪、溪水无深浅。新句就，旅怀展。君家世以诗名显。更无须、兵曹遗斧，斗轮誇扁。笔底丹头深自秘，舐鼎那容凡犬。笑犊鼻、长竿堪免。竟欲相从沽一斗，便十千、未和春衣典。尘俗虑，坐来剪。瓶拂将书卷。伴参差、几痕疏影，尘情都遣。只借徐吾光一罅，移得东篱晴泫。似淡墨、泼来冰茧。神释中宵形赠影，眼模糊、不辨秋深浅。斜复亚，缩仍展。懒鱼虽懒神通显。总都虑、依稀能认，叶棱花扁。宛尔浔阳风味在，深巷还闻吠犬。色相累、输君全免。魍魉抱疑应借问，须教参、影事翻禅典。情脉脉，不堪剪。
贺新郎·花烛词为刘峻度赋
作者：王士禄
朝代：清

银汉期犹渺。讶今朝、人间牛女，桥成何早。妙誉天人三妹擅，前度刘郎还晓。那待得、秋风吹到。试向玉卮娘子问，也低头、无语微微笑。应听取，郎君了。佳期择向朱明好。正薰风、荷香兰气，洞房清窅。隔巷停车知不事，咫尺仙源非杳。易盼到、麻姑仙爪。闺里青山原解画，描新眉、莫遣新人恼。须摹下，张家稿。
贺新郎·赠永叔
作者：王士禄
朝代：清

池上荷花赭。映珠帘、冰盘消暑，青禽飞下。亲旧宾朋闲笑语，满座称觞劝斝。更休问、年华老大。绿酒金尊聊玩世，笑白云、苍狗由他罢。最堪乐，天山卦。北窗曲榭花枝亚。遣余年、阮宣筇杖，邺侯书架。学易知天从此始，说甚屠龙呼马。早报道、先生醉也。种竹观鱼都乐事，况清谭、诗卷真佳话。谁复数，耆英社。
赋得丹凤城南秋夜长
作者：王士禄
朝代：清

丹凤城南秋夜长，关河寒近落微霜。不须锦字论长恨，自有清砧教断肠。破衲沙头鸿欲去，拂云堆上草初黄。伤心却羡城边月，犹照深闺玳瑁梁。
赠张篑山学士
作者：王士禄
朝代：清

铜龙晓色破层阴，羡尔批鳞意独深。言听便为天下福，计违不负一生心。他时舄奕看青史，此日辉光烛翰林。我亦握兰东省客，浮沉徒愧二毛侵。
踏莎行·用少游韵
作者：王士禄
朝代：清

瑞脑烘猊，素筝排雁。绿窗深处新妆淡。娇春偏觉眼波慵，宜人更是心情慢。佩响微风，琴鸣幽涧。还疑天女将花散。春光秾日惜分携，碧城缥缈愁无限。
过秦楼·初夏，用芝麓先生追春韵
作者：王士禄
朝代：清

墀日烘莺，檐阴䛏燕，绿暗盈阶幽草。红楼小妇，解惜馀春，凭损一栏清晓。梧井碧影初齐，映户当轩，叶浓花小。恰斜纹珍簟，◇门徐展，鸟闲人小。亸小闷、针缕慵拈，玉床函梦，鹦鹉逗人堪恼。午香消炷，斜照筛窗，晚镜倦眉轻扫。宝袜微风暗吹，似殢如凝，春和天老。画屏边、罗扇才携，几个早萤低绕。
送入我门来·无题
作者：王士禄
朝代：清

萼绿华羞，杜若香妒，阿谁得并琼颜。怅惘秾春，了似不相关。风前亸态嗔人调，却帐底、回身惜夜阑。此意惟侬心解，转复怜卿情重，并日寻欢。芍药花开，何计重盘桓。金猊抱炭连心热，奈玉虎、牵丝比泪潸。
酒泉子·小院
作者：王士禄
朝代：清

细雨愔愔。寂历红薇小院。殷轻雷，却纨扇。绿屏深。涎涎紫燕亸双尾。无语梁畔睡。簟痕孤，香气靡。暮寒侵。
酒泉子·小院
作者：王士禄
朝代：清
体裁：词

细雨愔愔。寂历红薇小院。殷轻雷，却纨扇。绿屏深。涏涏紫燕亸双尾。无语梁畔睡。簟痕孤，香气靡。暮寒侵。
酹江月 其一 送孙无言归黄山，次顾庵韵
作者：王士禄
朝代：清

居恒夸我，道黄山胜处，峰峰奇绝。十载仳离辞故隐，磨尽鞋芒冠铁。却向尘中，凝思霞外，颐朵西施舌。行行掉首，九牛难挽归辙。知汝已佩苍精，朋游莫讶，轻作人间别。三十六峰从此去，快浴朱沙汤热。鹭羽为蓑，麂皮作荐，坐抚孤松拙。笑看足底，晴云铺海如雪。
酹江月 其一 送孙无言归黄山，次顾庵韵
作者：王士禄
朝代：清
体裁：词

居恒誇我，道黄山胜处，峰峰奇绝。十载仳离辞故隐，磨尽鞋芒冠铁。却向尘中，凝思霞外，颐朵西施舌。行行掉首，九牛难挽归辙。知汝已佩苍精，朋游莫讶，轻作人间别。三十六峰从此去，快浴朱砂汤热。鹭羽为蓑，麂皮作荐，坐抚孤松拙。笑看足底，晴云铺海如雪。
酹江月 其二 赠亦世
作者：王士禄
朝代：清

人生几许，叹经年契阔、不殊梁燕。西子湖头判袂后，携手又来隋苑。苏小车尘，钱王潮水。回首同飞电。芒芒交集，顿成洗马清叹。擢秀大别清湘，吾宗才子，允矣邦之彦。抚字阳城书下考，漫说安仁花县。巨眼如箕，高情似水，肯作浮云恋。举杯醉月，澄江莫负如练。
酹江月·挽沈母冯孺人
作者：王士禄
朝代：清

武林沈母，论阃仪、端第一流人物。桓氏少君梁德曜，犹恨多名少福。夫品耆英，子才王佐，古史伊谁匹。令仪堆积，不能写尽湘帖。忽然鸾驭仙游，白云缥缈，瞻望匪风急。三凤一胞毛羽戢，梁父孤吟抱膝。锦诰何期，素车乍驱，哀痕何时极。山路纡絗，衣冠粲粲如雪。
酹江月·送孙无言归黄山，次顾庵韵
作者：王士禄
朝代：清

居恒夸我，道黄山胜处，峰峰奇绝。十载仳离辞故隐，磨尽鞋芒冠铁。却向尘中，凝思霞外，颐朵西施舌。行行掉首，九牛难挽归辙。知汝已佩苍精，朋游莫讶，轻作人间别。三十六峰从此去，快浴朱沙汤热。鹭羽为蓑，麂皮作荐，坐抚孤松拙。笑看足底，晴云铺海如雪。人生几许，叹经年契阔、不殊梁燕。西子湖头判袂后，携手又来隋苑。苏小车尘，钱王潮水。回首同飞电。芒芒交集，顿成洗马清叹。擢秀大别清湘，吾宗才子，允矣邦之彦。抚字阳城书下考，漫说安仁花县。巨眼如箕，高情似水，肯作浮云恋。举杯醉月，澄江莫负如练。
醉公子 其一 街鼓
作者：王士禄
朝代：清
体裁：词

街鼓传三四。不见萧郎至。何物对裴回。玉香独见鞋。锦衾空艳艳。沈水薰来厌。休自听更筹。鸦啼金井头。
醉公子 其一 街鼓
作者：王士禄
朝代：清

街鼓传三四。不见萧郎至。何物对裴回。玉香独见鞋。锦衾空艳艳。沉水薰来厌。休自听更筹。鸦啼金井头。
醉公子 其二 次顾夐韵
作者：王士禄
朝代：清

梳里朝来淡。羞对移春槛。斜倚绿牙屏。梨花小院扃。独坐流光慢。迟日窥门限。蓬鬓乱双蝉。心慵又一年。
醉公子·街鼓
作者：王士禄
朝代：清

街鼓传三四。不见萧郎至。何物对裴回。玉香独见鞋。锦衾空艳艳。沉水薰来厌。休自听更筹。鸦啼金井头。梳里朝来淡。羞对移春槛。斜倚绿牙屏。梨花小院扃。独坐流光慢。迟日窥门限。蓬鬓乱双蝉。心慵又一年。
醉太平·邮夜
作者：王士禄
朝代：清

星前角声。风前笛声。恼人日夕逢迎。问王程几程。别边酒醒。归边梦醒。忧来如月明明。问秋更几更。
采桑子 其一 有赠
作者：王士禄
朝代：清

宜人最是横波慢，睡态融融。红烛微濛。杜牧清狂也到侬。愁君姓字偏难忘，耳畔东东。他日车中。怅绝轮边断续风。
采桑子 其二 春闺
作者：王士禄
朝代：清

流苏不闭三春梦，宛转梨云。一霎氤氲。洛水湘波在宋邻。醒来无事消长昼，卧损秾春。莫问芳辰。春絮春花惯恼人。
采桑子 其二 春闺
作者：王士禄
朝代：清
体裁：词

流苏不闭三春梦，宛转梨云。一霎氤氲。洛水湘波在宋邻。醒来无事销长昼，卧损秾春。莫问芳辰。春絮春花惯恼人。
采桑子·有赠
作者：王士禄
朝代：清

宜人最是横波慢，睡态融融。红烛微濛。杜牧清狂也到侬。愁君姓字偏难忘，耳畔东东。他日车中。怅绝轮边断续风。流苏不闭三春梦，宛转梨云。一霎氤氲。洛水湘波在宋邻。醒来无事消长昼，卧损秾春。莫问芳辰。春絮春花惯恼人。
采莲子 其一 本意
作者：王士禄
朝代：清

风皱澄波绿漾陂。腕慵不觉荡船迟。欲惊沙嘴鸳鸯睡，笑掷青青芡子儿。
采莲子 其一 本意
作者：王士禄
朝代：清
体裁：词

风皱澄波绿漾陂，腕慵不觉荡船迟。欲惊沙嘴鸳鸯睡，笑掷青青芡子儿。
采莲子 其二 本意
作者：王士禄
朝代：清

胡波慢似眼波秋。自爱风流照碧流。嫌他年少颠狂甚，棹入荷花不举头。
采莲子 其二 本意
作者：王士禄
朝代：清
体裁：词

胡波慢似眼波秋，自爱风流照碧流。嫌他年少颠狂甚，棹入荷花不举头。
采莲子·本意
作者：王士禄
朝代：清

风皱澄波绿漾陂。腕慵不觉荡船迟。欲惊沙嘴鸳鸯睡，笑掷青青芡子儿。胡波慢似眼波秋。自爱风流照碧流。嫌他年少颠狂甚，棹入荷花不举头。
金人捧露盘·惜花
作者：王士禄
朝代：清

惜春花，愁春昼，恼春风。为昼长、风捲花丛。元微已去，星幡谁竖小园东。楼高台曲，朝来喜、未减芳秾。蝶儿翻，蜂儿闹，莺儿懒，燕儿慵。料都因、春色匆匆。绣床抛却，清眸凝损绮窗中。花茵堪籍，还办取、卧紫眠红。
金人捧露盘·惜花
作者：王士禄
朝代：清
体裁：词

惜春花，愁春昼，恼春风。为昼长、风捲花丛。元微已去，星幡谁竖小园东。楼高台曲，朝来喜、未减芳秾。蝶儿翻，蜂儿闹，莺儿懒，燕儿慵。料都因、春色匆匆。绣床抛却，清眸凝损绮窗中。花茵堪藉，还办取、卧紫眠红。
金蕉叶·咏雁，用蒋竹山秋夜不寐韵。
作者：王士禄
朝代：清

晴空淡幕。远飞来、互鸣似索。鱼鳞云影断续，斜河正络角。几个疏星作作。井梧飘、酒怀乍恶。楚天秋水浩渺，寒沙几处落。
金蕉叶·昔游
作者：王士禄
朝代：清

昔游记向西陵去。回油壁、个人曾遇。一笑灯前，春心暗掷幽情注。顿使情愁如滤。柳枝带结同心屡。尚惆怅、乌啼窗曙。可堪别后，云中无复来香雨。忍看玉炉双炷。
锦缠道·用宋子京韵
作者：王士禄
朝代：清

落拓心情，寂寂难销长昼。看罗巾、合欢双绣。殷红知是啼痕透。梦里蘅芜，往事空回首。记楼头细语，暗萦纤手。态盈盈、脸红宜酒。怅萍踪雨落青天信，芳心一寸，恩怨应双有。
长平抗歌
作者：王士禄
朝代：清

虎狼之秦胡不仁，锐头小儿服振振。劫灰更促括也将，一战赵垒成埃尘。白骨岳积四十万，至今此地无青春。丹坞水绕发鸠麓，指点当年赵兵衄。土人往往坑旁耕，拾得残戈或断镞。镞头长以寸，戈头长以尺。持将磨向丹河沙，古血犹腥土花赤。省冤谷接武安台，南来遗迹仍崔嵬。应共髑髅山下月，夜深同对鬼磷哀。
长相思·本意
作者：王士禄
朝代：清

风半廊。月半廊。凤胫灯青玉簟黄。别时秋乍凉。蘋已霜。蓼已霜。碣石潇湘尚渺茫。关河较梦长。
闻友人言林茂之先生尚未能葬
作者：王士禄
朝代：清

多寿林那子，风尘道漫尊。暮年双眼暗，儿日一钱存。死阙黔娄谥，生悲杜甫魂。桐棺还地上，何处故人恩？
附贺铸青玉案
作者：王士禄
朝代：清

凌波不过横塘路，但目送，芳尘去。锦瑟华年谁与度？月桥花院，琐窗朱户，只有春知处。飞云冉冉蘅皋暮，彩笔新题断肠句。试问闲愁都几许？一川烟草，满城风絮，梅子黄时雨。
青玉案·用贺方回韵
作者：王士禄
朝代：清

清宵盼盼银河路。只惆怅、华年去。密约芳期经几度。红弦翠管，风帘月簟，并与人何处。别时夏杪春还暮。燕燕莺莺漫成句。旧事萦心还几许。微酣曾访，短篷相遇，荷叶西陵雨。
顾云美八分书歌
作者：王士禄
朝代：清

期翁变体古文邈，斟酌其间八分作。中郎以还攻者稀，直数开元顾文学。于今苗裔仍东吴，短簿祠边旧栖托。我从笔阵推波澜，远绳乃祖真无怍。为言向来大有人，蹑汉追唐归宋郭。妙迹鄙人惜少见，馀子纷纷资力薄。乞君回笔书堂颜，鹄峙龙拿腕中落。当年海内无干戈，留都文物尤峨峨。不独槐市盛弦诵，兼复桃叶繁笙歌。入看祭酒解散髻，出醉美人金叵罗。雅负辨眼工小字，诗成自写无偏颇。尔时负贩重风雅，人传片楮兼金多。仙人昨过蔡经宅，清浅茫茫不堪索。虫刻居然非壮夫，萧条谁问韩陵石。儒衣僧帽顾阿瑛，老向江湖作逋客。醉书自署头陀苓，掷笔时时念今昔。此书珍重感君深，归来高揭南荣阴。卧看渴骥奔泉势，如见冥鸿避弋心。
题龚半千画为周栎园侍郎
作者：王士禄
朝代：清

石门积雨黯层峦，鸦路苍苍万木攒。为忆秋风吹老屋，孤情著意写荒寒。
风中柳·山志
作者：王士禄
朝代：清

何日山中，真结三间茅屋。更周遭、千章山槲。客稀睡足。人幽影独。映虚窗、晚峰添绿。抱膝无营，并绝周妻何肉。有春畦、芹香堪斀。松声谡谡。溪声续续。问从游、白鸥苍鹿。
风入松·用刘后村韵
作者：王士禄
朝代：清
体裁：词

路岐不用更迟回。任运安排。由来造物多颠倒，将颓颜、好付樽罍。急景如春有脚，逸民似古无怀。啼鹃休更向人哀。红友新开。裁书已报春山去，道先生、早晚归来。此意还如江水，东流到海难回。
风入松·用刘后村韵
作者：王士禄
朝代：清

路歧不用更迟回。任运安排。由来造物多颠倒，将颓颜、好付樽罍。急景如春有脚，逸民似古无怀。啼鹃休更向人哀。红友新开。裁书已报春山去，道先生、早晚归来。此意还如江水，东流到海难回。
飞龙宫行
作者：王士禄
朝代：清

临淄此地曾潜龙，倜傥颇有文皇风。夜半入宫星如雨，乾坤再辟成奇功。十有一祀帝业崇，耀武太原临河东。中经上党鸾雍雍，凝笳清跸临旧宫。眷言顾之拟沛丰，问疾赐酺欢无终。易以嘉号志所从，更闻金桥谣儿童，羊头山翠当朝宗。勒兵三十万，旌旗千里重。陈吴作绘燕公颂，潞州别驾堪豪雄。乾符坤珍一十九，并与兹邸传无穷。龙漦降庭蛇起陆，龙入蜀江作鱼服。雨黑延秋乌语哀，月明南内弦声促。阿荦凶狡阿环骄，何术豢龙同豢犊。渔阳尘压沈香栏，勿乃遥为故宫戮。噫吁嘻！飞龙宫，已寒烟，三郎魂魄何来还。
鹊桥仙 其一 挽王母沈孺人
作者：王士禄
朝代：清

九龄减四，八龙少一，展也多男多寿。皑皑白雪双蛾，犹忆得、挽车举臼。家驹飞兔，宅相绣虎，指日黄银紫绶。墓门鹤驭若重来，正七叶、辉煌如昼。
鹊桥仙 其二 挽王母沈孺人
作者：王士禄
朝代：清

伯鸾友孟，少君妃鲍，金石齐贞比寿。肃雍梱内不闻声，独自理、䌟絣井臼。徵兰屡兆，诒防多谷，天锡累累组绶。史家班管好标题，会待取、日华重昼。
鹊桥仙·挽王母沈孺人
作者：王士禄
朝代：清

九龄减四，八龙少一，展也多男多寿。皑皑白雪双蛾，犹忆得、挽车举臼。家驹飞兔，宅相绣虎，指日黄银紫绶。墓门鹤驭若重来，正七叶、辉煌如昼。伯鸾友孟，少君妃鲍，金石齐贞比寿。肃雍梱内不闻声，独自理、䌟絣井臼。徵兰屡兆，诒防多谷，天锡累累组绶。史家班管好标题，会待取、日华重昼。
鹊桥仙·醉罢
作者：王士禄
朝代：清

只须冷笑，无烦细说，世事尽多鹘突。楚囚莫更泣南冠，教达者、嗤人录录。且酣醇酒，试弹长剑，醉罢一歌独漉。庄生齐物有遗篇，说千古、觞延彭促。
一剪梅·和漱玉词
作者：王士禛
朝代：清
体裁：词

雁语金塘水渐秋。遥听菱歌，不见菱舟。望君何处最消魂，旧日青山，恰对朱楼。九曲长江天际流。似写相思，难寄新愁。梦魂几夜可曾閒，鹤子山头。燕子矶头。
一剪梅·和漱玉词
作者：王士禛
朝代：清

雁语金塘水渐秋。遥听菱歌，不见菱舟。望君何处最销魂，旧日青山，恰对朱楼。九曲长江天际流。似写相思，难寄新愁。梦魂几夜可曾閒，鹤子山头。燕子矶头。
一镫楼与方尔止夜坐怀施愚山临江
作者：王士禛
朝代：清
体裁：五言律诗

牛头高处宿，初夏似凉秋。萧飒青林外，西风月满楼。故人皖山隐，高咏继前修。共忆萧江客，清猿起夜愁。
七夕前二日巩县阻雨
作者：王士禛
朝代：清
体裁：五言律诗

大火西流日，升仙故迹存。秋风来巩洛，暮雨阻轘辕。欲把浮丘袂，难招杜甫魂。神嵩不可眺，三十六峰昏。
七夕雨抵汜水县
作者：王士禛
朝代：清
体裁：五言律诗

玉门残垒外，云是古成皋。浊浪喧牛口，雄关偪虎牢。青山空楚汉，白骨尚蓬蒿。七夕风兼雨，悲歌抚孟劳。
七星岩
作者：王士禛
朝代：清
体裁：古风

北斗森魁杓，何年化为石。散落南斗旁，光芒色相射。遥填端州城，七峰张幕帟。崧台屹中央，晻霭仙灵宅。天帝觞百神，于兹互主客。岩窦鸣鼓钟，石乳乱矛戟。往往鸟兽形，奇谲荡精魄。其旁两洞天，谽谺几年辟。水声暗澎湃，时有蜿蜒迹。云此龙所宫，终古云雾积。沉沉抱珠睡，五岭悭雨泽。吾欲割其耳，雨工起鞭策。坐使沥湖盈，乘流挂帆席。
七盘岭
作者：王士禛
朝代：清
体裁：古风

七日行褒斜，目瞆耳亦聋。浊浪崩崖垠，征衣碎蒙茸。不知天地阔，讵测造化功。岌然土囊口，鸡帻摩苍穹。磴道上七盘，大翮排天风。绝顶忽开豁，白日当虚空。褒水出谷流，汉江绕其东。巴山跨秦蜀，蜿蜒连上庸。川原尽沃野，天府如关中。橘柚郁成林，稻苗亦芃芃。襄阳大艑来，千里帆樯通。当年号天汉，运归隆准公。将相得人杰，驱策芟群雄。一战收三秦，遂都咸阳宫。智勇久沦没，山川自巃嵷。跋马向褒国，日落烟濛濛。
万县有感
作者：王士禛
朝代：清

千秋南浦地，险阻控三巴。恶少仍雕面，通侯各建牙。何人饲豺虎，吾道一龙蛇。鼓角寒城暮，江流卷白沙。
万县有感
作者：王士禛
朝代：清
体裁：五言律诗

千秋南浦地，险阻控三巴。恶少仍雕面，通侯各建牙。何人饲豺虎，吾道一龙蛇。鼓角寒城暮，江流捲白沙。
万安县
作者：王士禛
朝代：清
体裁：五言律诗

战地馀流水，滔滔赣石东。几年纷��，今日尚刀弓。沙屿宵沾雨，江船午帆风。明朝闻好语，清涨百滩空。
万山
作者：王士禛
朝代：清
体裁：七言绝句

新钓槎头缩项鳊，楚姬玉手鲙红鲜。万山潭水清如昨，只忆襄阳孟浩然。
万杉寺
作者：王士禛
朝代：清
体裁：古风

朝过玉京山，缅想陶公里。溪回得寺门，曲折杉松里。雨中念佛鸟，交语清人耳。风吹修竹林，下有寒泉水。
万竹亭
作者：王士禛
朝代：清
体裁：五言绝句

大竹如盆盎，森梢覆古岩。试尝甜苦笋，亭上脱春衫。
三山矶
作者：王士禛
朝代：清
体裁：古风

澄江日夕净，归鸟投前浦。明霞散沦漪，轻飙憺容与。南临春谷溪，北眺濡须坞。何处是三山，沙头驻鸣橹。
三峡桥
作者：王士禛
朝代：清

五里闻瀑声，轰若车千两。溪回见飞梁，穹若虹百丈。众流会三峡，峡门扼其吭。建瓴沸惊湍，排空削层嶂。石激水斯怒，水横石逾壮。水石终古争，怪奇纷万状。日射金井潭，溅沫出桥上。日光散青红，雨丝乱飘飏。绝景遇两苏，何人继高唱。
三月晦日公㦷招同曰缉玉虬苕文周量玉随湘北子端集河楼得绝句五首·其一
作者：王士禛
朝代：清
体裁：七言绝句

下直经旬发不梳，河楼高会剪春蔬。已喜绿蒲藏睡鸭，更烧红烛射游鱼。
三月晦日公㦷招同曰缉玉虬苕文周量玉随湘北子端集河楼得绝句五首·其三
作者：王士禛
朝代：清
体裁：七言绝句

樱桃初熟红药开，相逢且覆掌中杯。新诗乐府谁多少，斗取旗亭画壁来。
三月晦日公㦷招同曰缉玉虬苕文周量玉随湘北子端集河楼得绝句五首·其二
作者：王士禛
朝代：清
体裁：七言绝句

御河杨柳尽飞花，露叶烟条拂狭斜。十五年前曾系马，数株初种不胜鸦。
三月晦日公㦷招同曰缉玉虬苕文周量玉随湘北子端集河楼得绝句五首·其五
作者：王士禛
朝代：清
体裁：七言绝句

肠断江南盛小丛，三年禅榻过春风。不缘今夕相料理，枉负花枝映肉红。
三月晦日公㦷招同曰缉玉虬苕文周量玉随湘北子端集河楼得绝句五首·其四
作者：王士禛
朝代：清
体裁：七言绝句

济南山水天下无，剩水残山还自殊。仕宦几人为令仆，十年冷落鹊山湖。
三水月夜别陈宗德程衎祖
作者：王士禛
朝代：清
体裁：五言律诗

碧天月皛皛，江水风萧萧。明发一为别，孤踪千里遥。梅关稀见雁，中宿不通潮。好寄相思子，时时慰寂寥。
三登高望楼作
作者：王士禛
朝代：清
体裁：七言律诗

风流曾说荔支楼，栏槛高明压四州。峨顶晚霞寒白雪，江心残照出乌尤。云烟早暮还殊态，枫桕丹黄只似秋。自笑心情无赖甚，清晨临眺不梳头。
上屏风岩磴道未及霄关而返
作者：王士禛
朝代：清
体裁：古风

暮登扶啸台，欲问含珠径。山月出未高，群峰忽巳暝。清露滴生衣，孤松偃危磴。何处仰霄关，云中一声磬。
上巳辟疆招同邵潜夫陈其年修禊水绘园八首·其七
作者：王士禛
朝代：清
体裁：古风

暮春三月为水媐，棠梨叶大山禽啼。田家社酒压缸面，雪白橙香玉练槌。夜听榨头滴春雨，晓报提壶如泼乳。醉乡大户百分空，起唤花奴自挝鼓。
上巳辟疆招同邵潜夫陈其年修禊水绘园八首·其三
作者：王士禛
朝代：清
体裁：古风

平山堂下五清明，草长莺飞无限情。不怪老颠裂风景，名园上日相逢迎。银筝初弹阮初擘，此夕留髡应十石。春衣明岁杜陵游，忆汝狂歌拓金戟。
上巳辟疆招同邵潜夫陈其年修禊水绘园八首·其二
作者：王士禛
朝代：清
体裁：古风

碧琉璃上双玉壶，兰桡宛转沿春芜。未传洛下羊酪法，且醉淮南樱笋厨。射雉城中烟景暮，流莺唤人且须住。回头笑谢襄阳儿，讵可摇鞭背花去。
上巳辟疆招同邵潜夫陈其年修禊水绘园八首·其五
作者：王士禛
朝代：清
体裁：古风

陈公家近罨画溪，溪边花草令人迷。离墨山中一宵雨，竹鸡白鹇相应啼。先生大隐隐城市，万壑千岩窗户里。花朝巳过上巳来，日坐蜻蛉钓沙尾。
上巳辟疆招同邵潜夫陈其年修禊水绘园八首·其八
作者：王士禛
朝代：清
体裁：古风

谽谺一径略彴红，地肺疑与朱陵通。沅湘春水蒲桃绿，江蓠兰杜愁烟空。主人少年登岳麓，祝融峰头几回宿。七十二峰罗户庭，日汲湘潭然湘竹。
上巳辟疆招同邵潜夫陈其年修禊水绘园八首·其六
作者：王士禛
朝代：清
体裁：古风

回溪绿净不可唾，碧萝阴中棹船过。落花游丝春昼闲，独许先生此高卧。剧怜风物共披襟，萧然丝竹皆清音。永和三日今千载，坐使清风满竹林。
上巳辟疆招同邵潜夫陈其年修禊水绘园八首·其四
作者：王士禛
朝代：清
体裁：古风

西豪里中访老友，况复陈生与我厚。辟疆园敞罗群贤，大儿小儿唱铜斗。烟际鸬鹚一只飞，吴歌水调欲沾衣。风光如此不成醉，帽影鞭丝何处归。
上方寺访东坡先生石刻诗次韵
作者：王士禛
朝代：清
体裁：古风

昔出蜀冈道，黄叶鸣秋蝉。今来上方寺，绿萼破春烟。坦步宝带侧，延眺隋城巅。古刹龙象寂，残碣蛛丝悬。缅思峨嵋人，文采真神仙。赠诗日南使，宾佐皆豪贤。邈然竟终古，漱墨留春泉。老笔欲飞动，妙态殊便娟。空堂响人语，怖鸽飞联翩。后游慨今昔，凭吊当同然。
上陵歌四首·其一
作者：王士禛
朝代：清
体裁：七言绝句

两京相望海云开，驰道如弦候骑催。金马碧鸡新奏捷，太平天子上陵来。
上陵歌四首·其三
作者：王士禛
朝代：清
体裁：七言绝句

辽水东回北镇斜，龙盘虎踞帝王家。依依最是关门柳，十二年前拂翠华。
上陵歌四首·其二
作者：王士禛
朝代：清
体裁：七言绝句

令支回合万重山，闪日旌旗虎豹闲。东望风云过沛上，西来车骑出萧关。
上陵歌四首·其四
作者：王士禛
朝代：清
体裁：七言绝句

艰难王业本岐丰，扶杖来观父老同。诏赐大酺还给复，一时歌舞遍辽东。
下五祖山
作者：王士禛
朝代：清
体裁：七言绝句

雪满空山下翠微，娱人十里尽清晖。野梅香破半溪水，翠羽一双相背飞。
不得宋荔裳妻孥消息
作者：王士禛
朝代：清
体裁：五言律诗

宋玉今终古，西川信未通。九原悲马鬣，八口寄蚕丛。想像离绵竹，艰难出大蓬。犹闻豺虎乱，未可溯巴东。
与周量过访苕文夜雨共宿
作者：王士禛
朝代：清
体裁：古风

故人千里别，春草萋已绿。相思南云端，目尽东海曲。复作帝城游，乘暇慰幽独。入门凉蝉鸣，中庭多嘉木。石径生积阴，苍苔宛山谷。坐久微风来，雨声杂深竹。共有沧浪兴，复纵青山目。良会谁能常，今宵得同宿。
与孙豹人周星公往白鹿洞次回流山
作者：王士禛
朝代：清
体裁：古风

庐山何高高，白云在山腹。倏忽萦山椒，亦或带山足。上下无定姿，顷刻屡移瞩。山径不逢人，樵歌出深谷。何处递松声，风泉满林麓。
与曹升六舍人食蟹
作者：王士禛
朝代：清
体裁：古风

海上有蝤蛑，力可制于菟。纵横凌风潮，一壳能专车。失势稻芒候，八跪充庖厨。津门连渤碣，珍错首蟹胥。谁遣三十辈，束缚就寒蒲。磊落堆盘中，香味宜葵菹。易酒碧玉色，无钱亦须沽。与君对持螯，风味思江湖。野人厌藜苋，肠饥鸣辘轳。今朝食指动，襟袖沾膏腴。酒船数帆健，绝胜三日酺。寄谢虞啸父，未须誇䱥鱼。
与董苍水彭骏孙小饮叶子吉学士斋同限个字寄诸乾一进士
作者：王士禛
朝代：清
体裁：古风

长安风尘日堀堁，扇障不能衣苦涴。天官昨占月离毕，十日愁霖足高卧。高车大马诸贵人，今雨萧条谁肯过。玉峰学士数相见，打门不辞泥没髁。今朝置酒招我饮，黄雀披绵蜻鲊剉。百杯以后呼酪奴，白绢斜封朱印破。天下健者今董公，富贵浮云轻涕唾。彭郎未奉一囊粟，路鬼揶揄甘冻饿。抱膝谁信比管乐，高论依然溯卿轲。世情但竞牢石耶，女子犹知伯休那。酒酣岸帻忽大笑，吾曹蚕丝自缠裹。青山一发江南路，雨笠烟蓑有几个。细林主人老耽隐，枕上九峰青错磨。渔樵近局不争席，复有名僧伴高座。空山水流花又开，不识都门送临贺。我生未睹细林面，闻君快语殊已瘅。当年我作万里游，剑阁西风听铃驮。凌云九峰悔轻别，筋驽肉缓四体惰。他年但乞五湖长，才话莼鲈口先哆。未须木石笑吴儿，小海歌成我当和。
与袁生
作者：王士禛
朝代：清
体裁：五言律诗

我过瀛海道，不见安期生。偶借琴高鲤，飘摇南海行。相逢四明客，遥指赤霞城。牛渚闻高咏，能移谢尚情。
与赵秋水话申凫盟遗事感赋
作者：王士禛
朝代：清
体裁：五言律诗

滏水去涓涓，东流绕墓田。忽惊辰已梦，重忆甲申年。夜雨啼山鬼，青春叫杜鹃。平生赵元叔，白首话灯前。
与陆冰修
作者：王士禛
朝代：清
体裁：五言律诗

我爱辛斋叟，萧然无世情。笑看公府辟，梦忆故山耕。斜日树交荫，微风蝉一鸣。知君人境外，寂莫道心生。
与陈元孝屈翁山诸公集光孝寺
作者：王士禛
朝代：清
体裁：古风

一鸟鸣灌木，招提春雨馀。偶来方外游，踪迹似闲居。清池浮水蕹，珀藻跃文鱼。轻飔散诃林，葵树交扶疏。灼灼佛桑花，红�惊珊瑚。缅追昔贤迹，俯仰怀赤乌。孝廉自英雄，江左盛文儒。鲁周阃外寄，张顾府中趋。如何虞仲翔，独此悲向隅。青蝇为吊客，千载同欷歔。
丑奴儿令·隋堤
作者：王士禛
朝代：清
体裁：词

隋皇昔幸东都日，锦缆迢遥。凤艒龙艘。剪采宫中暮复朝。琵琶忽唱安公子，红炬烟消。故国寒潮。一曲清江柳万条。
丑奴儿令·隋堤
作者：王士禛
朝代：清

隋皇昔幸东都日，锦缆迢遥。凤艒龙艘。剪采宫中暮复朝。琵琶忽唱安公子，红炬烟销。故国寒潮。一曲清江柳万条。
世祖章皇帝御画渡水牛戏以指上螺纹成之赐中官某臣从黄州通判臣宋荦得观恭赋一章
作者：王士禛
朝代：清

章皇握乾符，武功燀旁魄。孚斋春昼长，游艺眷图籍。泉壑穷窈窕，烟云罗幽赜。宝绘赐近臣，往往等球璧。常从青箱堂，奎藻睹赫奕。营丘及河阳，到眼堪一掷。想见忧勤暇，胜情寄山泽。戏作渡水牛，生态妙盘辟。肉怒垂星圆，筋突阴虹直。脰似满黄钟，角堪扣白石。弹指九牛毛，森疏如刻画。水波稍演迤，浮鼻未没脊。仿佛绿杨风，掩映春芜碧。神武十八载，文教洽重译。干戈与弓矢，包用黄牛革。《小雅》赓宣王，尔牛何湿湿。旐旟牧人梦，考牧周官职。应知翰墨余，与世登衽席。龙髯去已远，讴思遍荒僻。云汉烂天章，典谟布方策。圣主念绍庭，率由正无射。小臣沐皇风，流涕记飞白。
世祖章皇帝御画渡水牛戏以指上螺纹成之赐中官某臣从黄州通判臣宋荦得观恭赋一章
作者：王士禛
朝代：清
体裁：古风

章皇握乾符，武功燀旁魄。孚斋春昼长，游艺眷图籍。泉壑穷窈窕，烟云罗幽赜。宝绘赐近臣，往往等球璧。常从青箱堂，奎藻睹赫奕。营丘及河阳，到眼堪一掷。想见忧勤暇，胜情寄山泽。戏作渡水牛，生态妙盘辟。肉怒垂星圆，筋突阴虹直。脰似满黄钟，角堪扣白石。弹指九牛毛，森疏如刻画。水波稍演迤，浮鼻未没脊。髣髴绿杨风，掩映春芜碧。神武十八载，文教洽重译。干戈与弓矢，包用黄牛革。《小雅》赓宣王，尔牛何湿湿。旐旟牧人梦，考牧周官职。应知翰墨馀，与世登衽席。龙髯去已远，讴思遍荒僻。云汉烂天章，典谟布方策。圣主念绍庭，率由正无射。小臣沐皇风，流涕记飞白。
东丹王射鹿图
作者：王士禛
朝代：清

人马势逸不可当，开图素练生风霜。奇哉落笔如挽强，谁其作者东丹王。东楼西楼二千里，乘秋出猎凌穷荒。番部红靴铁裲裆，左射右射必叠双。凿蹄骄马如风樯，三花剪鬣粉怒张。俊鹘初变为正鸧，苍鹰塌翅随马缰。雄狐狡兔皆遁藏，射麋丽龟走且僵。东丹昔日称人皇，扶余开国邻扶桑。秋冬射猎海东碛，头鹅燕罢传？浆。跨海南归大梁苑，时时梦忆穹庐乡。往往丹青自游戏，寸缣尺素如琳琅。宣和压架六千轴，东丹九幅千金装。艮岳灰飞玉匣散，此图岂不关兴亡。蜡炬如椽照空廊，雄谈剧饮累百觞。东丹丹青远擅场，蹊田夺牛语堂堂，令人千载悲同光。
东丹王射鹿图
作者：王士禛
朝代：清
体裁：古风

人马势逸不可当，开图素练生风霜。奇哉落笔如挽强，谁其作者东丹王。东楼西楼二千里，乘秋出猎凌穷荒。番部红靴铁裲裆，左射右射必叠双。凿蹄骄马如风樯，三花剪鬣纷怒张。俊鹘初变为正鸧，苍鹰塌翅随马缰。雄狐狡兔皆遁藏，射麋丽龟走且僵。东丹昔日称人皇，扶馀开国邻扶桑。秋冬射猎海东碛，头鹅燕罢传�浆。跨海南归大梁苑，时时梦忆穹庐乡。往往丹青自游戏，寸缣尺素如琳琅。宣和压架六千轴，东丹九幅千金装。艮岳灰飞玉匣散，此图岂不关兴亡。蜡炬如椽照空廊，雄谈剧饮累百觞。东丹丹青远擅场，蹊田夺牛语堂堂，令人千载悲同光。
东城泛舟
作者：王士禛
朝代：清
体裁：古风

秋气轸楚悲，商飙感梁赋。河桥一骋望，叶下亭皋树。丛雁入云飞，沙禽背船去。暮节入羁怀，谁能鬒不素。
东平宪王墓
作者：王士禛
朝代：清
体裁：七言绝句

乡是人亡万古悲，东平宫殿草离离。陵前赐剑知何处，金粟飘零剩断碑。
东平思王墓
作者：王士禛
朝代：清
体裁：七言绝句

东平几驿是咸阳，松柏依然指故乡。帝子不须还怅望，汉家陵阙久凄凉。
东林寺示宗雷禅人
作者：王士禛
朝代：清
体裁：七言绝句

晋贤名理宗庄老，祖印西来得未曾。携得佛驮铁如意，重将举似雁门僧。
严人弘写碧山吟社图题诗留别用韵送之
作者：王士禛
朝代：清
体裁：五言律诗

碧山吟社好，几日返云林。晏起翠微晓，开门黄叶深。君归自丘壑，予兴在登临。赖画沧洲趣，依依慰陆沉。
中条山下作
作者：王士禛
朝代：清
体裁：五言律诗

中条初日上，岚彩变朝昏。芳树重重坞，流泉曲曲村。河流趋厎柱，山势锁关门。借问王官谷，贻溪迹尚存。
中江县
作者：王士禛
朝代：清
体裁：五言律诗

惨淡黄云暮，行人出草莱。风涛两江合，斜照乱峰开。秋老飞乌县，乡遥戏马台。郫筒何处是，一月罢衔杯。
中牟县南湖蒲卢亭是张林宗饮酒处予易名垫巾题一绝句
作者：王士禛
朝代：清
体裁：七言绝句

南郭孤亭野水滨，菰蒲猎猎水鳞鳞。林宗未远风流在，不愧亭名是垫巾。
中秋后得富顺范生嘉州帅生书知其陷贼不辱伪命遂有是作
作者：王士禛
朝代：清

几载豺狼横巴蜀，今朝书尺慰相思。天彭井络欣无恙，伏剑佯狂更不疑。会见费贻徵合浦，何妨甄济动京师。汝曹识字知忠孝，一笑南楼倒接䍦。
丰原
作者：王士禛
朝代：清
体裁：五言绝句

丰原高不极，原上行人度。秋晴渭川望，遥见蓝田树。
丰城曲江亭
作者：王士禛
朝代：清
体裁：五言律诗

矶山高百尺，矶下曲江流。芳杜萧萧暮，金花岁岁秋。青峰相妩媚，白鸟自沧洲。已矣干将气，宵分望斗牛。
临江仙·梦起
作者：王士禛
朝代：清

宝帐垂垂春梦足，铜壶漏尽金鸾。梦中消息去漫漫。心情无那，比似越梅酸。春事料量归欲去，閒愁酒病多般。碧城十二曲阑干。游仙枕上，枉自写齐统。
临淮
作者：王士禛
朝代：清
体裁：五言律诗

凛凛岁云晏，我行淮楚间。清川下桐柏，众壑会荆山。两岸帆樯阔，中流鸥鹭闲。惠庄如可即，长啸一追攀。
丹徒行吊宋武帝
作者：王士禛
朝代：清
体裁：古风

曲阿之北京口东，寄奴王者真英雄。新洲伐荻杀龙子，大业遂建丹徒宫。桓家小儿乱天纪，投袂勤王夜中起。摴蒲百万皆人豪，龙行虎步非凡理。从兹大运属彭城，中原赵魏归经营。硖口千军五龙涸，蓝田一战二崤平。南北推移几千载，太息雄图竟何在。宿麦寒原少昔人，神鸦社鼓成空塞。王气销残帝宅荒，悠悠江水不胜长。忠臣徒叹袁开府，天命还归萧建康。
丹徒行吊宋武帝
作者：王士禛
朝代：清

曲阿之北京口东，寄奴王者真英雄。新洲伐获杀龙子，大业遂建丹徒宫。桓家小儿乱天纪，投袂勤王夜中起。摴蒱百万皆人豪，龙行虎步非凡理。从兹大运属彭城，中原赵魏归经营。硖口千军五龙涸，蓝田一战二崤平。南北推移几千载，太息雄图竟何在？宿麦寒原少昔人，神鸦社鼓成空塞。王气销残帝宅荒，悠悠江水不胜长。忠臣徒叹袁开府，天命还归萧建康。
丹阳二首·其一
作者：王士禛
朝代：清
体裁：五言律诗

夜火丹阳郭，移舟暂解维。川涂纷雨雪，弥望远凄其。戍鼓兰陵镇，荒烟葛令祠。五湖行渐近，杳杳欲何之。
丹阳二首·其二
作者：王士禛
朝代：清
体裁：五言律诗

曲阿后湖路，百里望南徐。解缆从渔父，临风诵卜居。庱亭朝射虎，练水暮观鱼。如此堪终老，穷愁悔著书。
为宋牧仲题林良宫娥望幸图
作者：王士禛
朝代：清
体裁：古风

杏华春水团宫缬，宛宛鹅群白于雪。林良好手二百年，犀轴飘零见奇绝。太平内则遍闺襜，宫漏迢迢响夜签。何处离宫三十六，金羊空望竹枝盐。
为尤展成悼亡二首·其一
作者：王士禛
朝代：清
体裁：七言绝句

三年明月鉴虚帷，那更吟君惆怅诗。不分阿灰肠断句，黄昏微雨画帘垂。
为尤展成悼亡二首·其二
作者：王士禛
朝代：清
体裁：七言绝句

金昌亭下柳毵毵，长记乌啼送晓骖。风景不殊人不见，谢家飞絮满江南。
为幼华题五子论文图
作者：王士禛
朝代：清
体裁：五言绝句

驰情渭北树，注目江东云。不是颜光禄，谁当咏五君。
为愚山侍讲题严荪友画
作者：王士禛
朝代：清
体裁：七言绝句

山气化云云作烟，幽人蓑笠不知年。清溪曲逐枫林转，红叶无风落满船。
为朱悔人题王叔楚画竹卷
作者：王士禛
朝代：清
体裁：七言绝句

茅斋青壁几年成，溪路无人略彴横。一夜春雷动崖谷，四山风雨箨龙惊。
为牧仲题黄鹤山樵破窗风雨卷
作者：王士禛
朝代：清
体裁：五言律诗

风雨催黄叶，萧萧下敝庐。秋凉拥衣褐，老屋卷残书。远岫茫茫失，寒潮淰淰虚。故园饶此境，归思近何如。
为王山史赋独鹤亭
作者：王士禛
朝代：清
体裁：五言律诗

园林华山下，水石远人间。独鹤来江海，萧然相对闲。博台残雪散，仙掌片云还。骑向三峰顶，遥遥不可攀。
为苕文题焚香扫地图
作者：王士禛
朝代：清
体裁：七言绝句

朱门鼎鼎厌粱肉，忍饥诵经无此人。娜如山中好泉石，他年真作孟家邻。
为许生洲比部题梅渊公画
作者：王士禛
朝代：清
体裁：七言绝句

柏枧山中旧草堂，溪流淼淼树苍苍。白云谷口不飞去，卧听松风春昼长。
为高念东侍郎题文衡山画二首·其一
作者：王士禛
朝代：清
体裁：七言绝句

驴影凌兢冬气昏，危亭孤栈簇烟村。披图正有溪山梦，风竹萧萧雪拥门。
为高念东侍郎题文衡山画二首·其二
作者：王士禛
朝代：清
体裁：七言绝句

冻合千山鸟不飞，梅花香里蹋清晖。先生只向江南老，不见天山雪打围。
乔子静编修见示使粤集既为序之复得一绝句书于卷尾
作者：王士禛
朝代：清
体裁：七言绝句

澧兰湘芷供章句，海雨江风生齿牙。却笑陆郎无此笔，归装空载日南花。
乙丑元旦雪中谒五祖山二首·其一
作者：王士禛
朝代：清
体裁：五言律诗

南国不摇落，春风况早回。行幐穿白雪，大事问黄梅。绝磴盘空上，飞梁拂涧开。万松犹引路，消息记重来。
乙丑元旦雪中谒五祖山二首·其二
作者：王士禛
朝代：清
体裁：五言律诗

宝界琉璃净，名香笃耨熏。堂开数峰雪，目尽九江云。优钵花时现，频伽鸟竞闻。踌躇下山路，枫叶正纷纷。
九日与方尔止黄心甫邹吁士盛珍示集平山堂送方黄二子赴青州谒周侍郎
作者：王士禛
朝代：清
体裁：古风

西风萧萧天雨霜，秋高木落当重阳。鶗鴂先鸣蕙芳歇，雁门鸿雁来何方。今我不乐出行迈，西城近对平山堂。欧公风流已黄土，旧游寂莫风烟苍。乔木修竹无复在，荒芜断陇栖牛羊。刘苏到日已陈迹，况复清浅论沧桑。京江南望流汤汤，北固山高枕铁瓮。萧公旌旆何飞扬，云龙直北云茫茫。彭城戏马启高宴，至今边朔传名章。孤蓬惊沙振丛薄，哀萤蔓草缠雷塘。从来王霸已如此，牛山何必沾衣裳。与君并坐但鼓瑟，醉倒聊复呼葛彊。樽前聚散况难必，羽声变徵何激昂。明朝送汝望诸泽，欲趁桓公作急装。
九日寄说岩院长讱庵学士
作者：王士禛
朝代：清
体裁：七言律诗

泬寥天气渺愁予，无恙黄花伴索居。江介鼋鼍闻渐徙，乡园鸿雁近何如。千门落照凉飙发，一片寒砧木叶疏。遥忆故人清切地，登高彩笔奉宸舆。
九日谒昭烈惠陵
作者：王士禛
朝代：清
体裁：五言律诗

万里登高日，桥山白露寒。至今悲蜀帝，何处问祠官。杳杳衣冠闭，凄凄封树残。锦江非渭水，犹作霸陵看。
九盘望峨眉
作者：王士禛
朝代：清
体裁：五言律诗

绀壁临千仞，萧萧木叶黄。水流通越巂，峰远入江阳。十月蛮云澹，三峨积雪苍。来朝挂帆去，回首意茫茫。
书堂
作者：王士禛
朝代：清
体裁：古风

绝涧已千仞，磴道仍九盘。直上若悬溜，襁属势难安。右顾践鹿迹，左顾凭鸟翰。日落空山中，萧然风气寒。精舍壁间出，洞门天际看。奇石压岩户，孤立何㠝岏。突兀拔涧底，窈窕凌云端。入门度飞梁，傍夕闻惊湍。幽轩宛初搆，几榻皆峰峦。颇意雷雨时，云气生户间。诸天发钟磬，星斗方阑干。惆怅此灵境，睪然怀懒残。
书堂道中
作者：王士禛
朝代：清
体裁：五言律诗

山势围黄鹄，书堂望愈孤。行幐逐禅侣，荷筱问樵夫。鸟道扪参井，人烟倏有无。入云钟梵近，失喜一相呼。
二乔宅
作者：王士禛
朝代：清
体裁：七言绝句

修眉细细写春山，松竹萧萧响佩环。霸气江东久销歇，空留初地在人间。
二月二日大雪晨起怀愚山渊公耦长
作者：王士禛
朝代：清
体裁：五言律诗

梦觉闻飘瞥，虚窗彻晓明。萧条同委巷，怅望倚檐楹。寒色饥禽语，荒阶折竹声。双羊风雪路，留滞远含情。
二月五日淮阴作
作者：王士禛
朝代：清
体裁：七言律诗

二月五日春已半，淮南风物剧骎骎。麦苗乱茁垂杨岸，蝴蝶交飞花树林。白羽徵兵吴会远，黄巾掠地海堧深。何时戍罢狼烟净，击壤长从田父吟。
二月六日雪荅梅耦长兼示陆冰修
作者：王士禛
朝代：清
体裁：五言律诗

长安春雪好，作态故霏霏。乍入幽兰曲，真疑柳絮飞。故人同委巷，晓色共清晖。且拟调汤饼，比邻问陆机。
二禺祠
作者：王士禛
朝代：清

轩辕二帝子，闻住绿云间。世远无遗迹，夕阳空乱山。攀髯失弓剑，采药异荆蛮。猿鸟青冥里，应悲去不还。
于兹仙人祠
作者：王士禛
朝代：清
体裁：五言律诗

我爱寒山好，招寻白兔公。还过于兹道，倚徙古祠空。碧水流春涧，清猿啸晚风。传闻驾鸾鹤，来往月明中。
云阳县
作者：王士禛
朝代：清
体裁：五言律诗

十月云安县，千崖石气青。江寒风飒飒，猿啸雨冥冥。盐井筒时汲，巴歌酒易醒。天涯连岁暮，心折杜鹃亭。
五丁峡
作者：王士禛
朝代：清

南穷石牛道，岩岩下云栈。三日招我魂，足踔目犹眩。岂知东苍州，耳目益奇变。始过金牛驿，樛嶱已凌乱。漾水从北来，劣足泛凫雁。举头嶓冢山，峨冠倚天半。大哉神禹功，从此导江汉。渐入五丁峡，谲诡骇闻见。斗壁何狞狰，十万磨大剑。攒罗列交戟，茫昧通一线。乱水殷峡中，鲛蜃喜澜汗。仰眺绝圭景，俯聆竞雷抃。九鼎铸神奸，到此百忧患。东方牧犊儿，竟使蚕丛判。我行忽万里，风土异乡县。身落大荒西，终赖皇天眷。咄咄复何言，艰虞一身贱。
五丁峡
作者：王士禛
朝代：清
体裁：古风

南穷石牛道，嵓嵓下云栈。三日招我魂，足踔目犹眩。岂知东苍州，耳目益奇变。始过金牛驿，樛嶱已凌乱。漾水从北来，劣足泛凫雁。举头嶓冢山，峨冠倚天半。大哉神禹功，从此导江汉。渐入五丁峡，谲诡骇闻见。斗壁何狞狰，十万磨大剑。攒罗列交戟，茫昧通一线。乱水殷峡中，鲛蜃喜澜汗。仰眺绝圭景，俯聆竞雷抃。九鼎铸神奸，到此百忧患。东方牧犊儿，竟使蚕丛判。我行忽万里，风土异乡县。身落大荒西，终赖皇天眷。咄咄复何言，艰虞一身贱。
五丁峡
作者：王士禛
朝代：清
体裁：五言律诗

徼外蕃王国，荒荒巨峡侵。龙居三洞秘，熊馆四时阴。笮马何年度，金牛此路深。五丁虚斧凿，愁绝畏登临。
五人墓
作者：王士禛
朝代：清

流连虎阜游，宛转山塘路。石门映回波，英灵此中聚。满坛松桂阴，落日青枫树。生傍伍胥潮，死近要离墓。千秋忠介坟，鬼雄誓相赴。酹酒拂苍碑，寒鸦自来去。
五君咏 其一 刘考功公㦷
作者：王士禛
朝代：清
体裁：古风

刘生慕节侠，杜陵一男子。从军骠骑幕，长啸苏门里。万金轻鸿毛，妻子如脱屣。少日鲁朱家，为官偶然耳。
五君咏 其三 汪户部苕文
作者：王士禛
朝代：清
体裁：古风

左司固简傲，狂狷乃其真。邈然望终古，岂顾世上人。轩冕讵足贵，云壑心所亲。著书洞庭上，寥寥谁问津。
五君咏 其二 施少参尚白
作者：王士禛
朝代：清
体裁：古风

宛陵实盛德，卓荦为真儒。驰情慕周孔，抗志希黄虞。作为一家言，颇综七略书。从政三十载，屡空方晏如。
五君咏 其五 董侍御玉虬
作者：王士禛
朝代：清
体裁：古风

易农不羁士，爽朗多所遗。脱略梁窦势，放浪班马词。一回秦州驾，高卧荆溪湄。文园自消渴，犹聘茂陵姬。
五君咏 其四 梁侍御曰缉
作者：王士禛
朝代：清
体裁：古风

阳夏善闭关，性不因人热。偶然骑骢马，非意固不屑。一归嵩阳寺，邈与世相绝。作佛固未能，萧然自禅悦。
五更山行之屈沱谒三闾大夫庙
作者：王士禛
朝代：清
体裁：五言律诗

斜月楚山外，寒江初上潮。左徒遗庙在，未惜马蹄遥。国破怜哀郢，魂归赋大招。云旗空怅望，回首木兰桡。
井陉关歌
作者：王士禛
朝代：清
体裁：古风

回星城边落日黄，西来气欲无太行。柏岩双壁稍狡狯，目成已觉心清凉。天公一夜送寒雨，千叠万叠云锦张。丹崖翠壁窈万状，瑰奇娟妙难具详。绿萝萧萧罥巾角，石濑飒飒渐衣裳。峰回径绝不知数，谽谺倏见开中央。戍楼旌竿满云直，横亘长城环巨防。冠山子城瞰穷漠，喷壑巨瀑闻雷硠。登楼顾盻豁胸臆，四山云气争飞扬。蛟龙郁律起眼底，散为霖雨周八荒。关南石势更奇怪，亦如穾奥连堂皇。悬车束马那可度，行人缘栈如秋秧。幽并泽潞此天险，飞鸟欲过愁翱翔。圣代即今罢烽燧，空馀画角吹严霜。乃知地利未足恃，此关几阅诸侯王。
亡名氏画
作者：王士禛
朝代：清
体裁：七言绝句

芦荻萧萧山气阴，横笛吹作苍龙吟。一声入破铁皆裂，举世无人知我心。
京江夜雪
作者：王士禛
朝代：清
体裁：古风

扬子津边扬片席，暮角声传京口驿。北风一夜江上寒，鸿鹤山头雪几尺。去年曾上春秋楼，芦花枫叶当清秋。何当踏雪三山顶，第一江山万里流。
人日登真州天宁寺浮图怀李退庵侍郎
作者：王士禛
朝代：清
体裁：七言律诗

蹋阁攀林到上方，振衣千仞俯苍苍。江皋骋望伤春目，人日登临忆侍郎。枚叔才情传七发，楚臣清怨极三湘。何时问疾来方丈，乞取天花作道场。
仆射陂白莲
作者：王士禛
朝代：清
体裁：五言律诗

陂名传仆射，秋气满蒹葭。十里银塘冷，千枝白氎斜。他年履道宅，应忆管城花。素手谁攀折，飘零自水涯。
仇英画九成宫图
作者：王士禛
朝代：清
体裁：古风

君不见隋皇初作仁寿宫，累榭穹台宛相属。夷山堙堑几百里，役卒崩腾死崖谷。功成厌见独孤公，不知怨自封郎筑。宫车晚出凡几载，已见迷楼起相续。虬髯真人西入关，削平六合营长安。青山碧水自无恙，雕墙峻宇犹人间。年年清暑备法驾，千乘万骑骧孱颜。醴泉瀵出如沆瀣，下入泾渭为通川。步櫩周流凿山翠，云窗雾阁当空悬。化人之台屹中天，铜乌六月雄风寒。披襟万仞待飙驭，咸阳宫阙如云烟。宫娃笑语翠微上，阿监络绎青冥边。羽林千牛万万辈，解牛放马纷华旃。从来世事有倚伏，太平倏过开元年。白头拾遗此驻马，愁闻林薮啼哀猿。画图想见全盛日，令我涕泪双阑干。
介山
作者：王士禛
朝代：清
体裁：古风

驱车绵上聚，怀古绵上田。授璧事已远，遗迹今虚传。晋国昔多难，公子实大贤。五蛇为之辅，一蛇独耆乾。身隐竟焉文，狐赵羞比肩。逃荣谊固高，报德理亦然。徘徊望忌坂，落日无寒烟。何人贪天功，嗟哉南内年。
以昌乐笔送容斋阁学戏成
作者：王士禛
朝代：清
体裁：七言绝句

承旨归来每日曛，挥毫犹足张吾军。只愁坡老三钱笔，难称郇公五朵云。
会盟台二首·其一
作者：王士禛
朝代：清
体裁：七言绝句

秦声赵瑟会西河，御史前书较孰多。临诀数言关大计，论功终欲首廉颇。
会盟台二首·其二
作者：王士禛
朝代：清
体裁：七言绝句

不辞颈血溅秦王，进缶当筵气慨慷。十五名城酬赵璧，何如谈笑请咸阳。
传侯天马歌
作者：王士禛
朝代：清
体裁：古风

传侯天马身八尺，风鬃卓立双瞳方。赤毛朱翼信龙种，神姿磊落形昂藏。来从流沙涉西极，玉山之禾偶栖息。意气生能轻虎兕，骁腾未屑循羁勒。四蹄鸟爪如钢钩，经过千里风飕飕。虎身壮士控不得，仰视阊�浮云愁。昔日湖南始征战，军中骅骝号百万。此马振鬣始一鸣，歘如天上惊雷电。一从罢战归中原，三年不复从櫜鞬。渔阳落日下白草，壮心更欲穷河源。安得此马飞上天，不须万里遮穷边。即看郊祀陈天马，何减登歌太乙年。
传经堂歌送卓永瞻归浙西因寄火传
作者：王士禛
朝代：清
体裁：古风

中原丧乱连天崇，凿蹄骄马嘶江东。昭陵玉匣出隧道，鸿都秘策飞秋蓬。小作幐囊大帷盖，石经三体皆磨砻。卓家世德不可纪，侍郎谋国真公忠。巢倾卵破悔不早，曲突徙薪谁谓功。革除事往三百载，至今化碧干长虹。闻孙抱经隐苕霅，千秋人识梁丘宗。清庙明堂列球贝，深山大泽藏蛇龙。我慕蕊渊生苦晚，晚及孙子相追从。雄才能虑五石瓠，大力欲挽千钧弓。桓荣稽古累数世，郎君人地将无同。昭氏鼓琴有妙理，谁云竟以文纶终。至尊通经过汉代，会开东观临三雍。白虎诸儒考同异，如悬大簴铿洪钟。郎君摄衣作都讲，雅歌殿上何雍容。野夫穷经不得力，坐使尹季伤瘖聋。他年登堂问章句，五湖帆影随樵风。
伤十笏草堂梅竹二首·其一
作者：王士禛
朝代：清
体裁：五言绝句

苍苔被门巷，风动萧萧竹。孤凤不重来，磊砢空节目。
伤十笏草堂梅竹二首·其二
作者：王士禛
朝代：清
体裁：五言绝句

种树人何在，三逢岁暮时。夜来风雪里，无复旧连枝。
伪汉刘龑冢歌
作者：王士禛
朝代：清
体裁：古风

纥干山雀冻欲死，朱五经儿作天子。纷纷负贩皆侯王，山牛兔丝粤中起。中原澒洞久风尘，遂使佣奴窃边鄙。黄屋左纛历四世，坐斥洛州为刺史。昭阳沟水流真珠，论车却笑烧沉水。金银当日锢三泉，带剑上陵嗟已矣。苦将肖像拟休屠，金蚕玉鱼谁料理。茂陵甲帐出人间，况尔区区安足齿。骊山地市竟如何，银海茫茫同一轨。
估客乐三首·其一
作者：王士禛
朝代：清
体裁：五言绝句

大艑趁潮来，落帆向樊口。盘鲙槎头鳊，杯泛宜城酒。
估客乐三首·其三
作者：王士禛
朝代：清
体裁：五言绝句

与郎定情时，葳蕤黄金钥。不识堕泪碑，但道襄阳乐。
估客乐三首·其二
作者：王士禛
朝代：清
体裁：五言绝句

大堤诸女儿，三五花映肉。斜月半江楼，低徊就郎宿。
何处故乡思二首·其一
作者：王士禛
朝代：清
体裁：古风

何处故乡思，风沦历城水。处处清瑶流，时时白鸥起。日暮浣纱人，临流独徙倚。
何处故乡思二首·其二
作者：王士禛
朝代：清
体裁：古风

何处故乡思，月倚华山树。清辉河汉外，散入平湖去。不见谪仙人，空山下风露。
余澹心寄金陵咏怀古迹诗却寄二首·其一
作者：王士禛
朝代：清
体裁：五言绝句

千古秦淮水，东流绕旧京。江南戎马后，愁杀庾兰成。
余澹心寄金陵咏怀古迹诗却寄二首·其二
作者：王士禛
朝代：清
体裁：五言绝句

钟阜蒋侯祠，青溪江令宅。传得石城诗，肠断芜城客。
佛印松
作者：王士禛
朝代：清
体裁：五言绝句

印公手植松，挺若舟千斛。山空孤月明，传声乱飞瀑。
供奉某君归吴门索诗四首·其一
作者：王士禛
朝代：清
体裁：七言绝句

玉斧森沉罢讲回，承恩别殿午仍开。凌烟将相寻常事，曾写龙颜日角来。
供奉某君归吴门索诗四首·其三
作者：王士禛
朝代：清
体裁：七言绝句

弄笔明窗作卧枝，写生妙处几人知。箧中藤角光于水，貌得蛮鸠义燕儿。
供奉某君归吴门索诗四首·其二
作者：王士禛
朝代：清
体裁：七言绝句

归钓吴淞四十鲈，手炊枫叶饭雕胡。却思待诏蓬莱上，细写淋池斫鲙图。
供奉某君归吴门索诗四首·其四
作者：王士禛
朝代：清
体裁：七言绝句

一片青山短簿祠，夕阳花坞带茅茨。归心便逐江鸿去，巳过橙黄橘绿时。
偷声木兰花·春情寄白下故人
作者：王士禛
朝代：清

绿杨阴里秋千索。乳燕学飞池上阁。水涨银塘。落絮浮萍又夕阳。方山亭下江南路。画桨凌波从此去。十四楼空。万叶千花泪眼中。
傅青主徵君写荷竹见寄奉荅兼怀戴枫仲
作者：王士禛
朝代：清
体裁：古风

眼中突见筼筜谷，露压烟啼万竿竹。下有亭亭菡萏花，大似凌波倦膏沐。烟墨淋漓元气足，老笔纵横破边幅。卧游真对两诗翁，晋祠水流如碧玉。
元祐党籍碑
作者：王士禛
朝代：清

天津桥上啼杜鹃，耕父已见清泠渊。宫中尧舜不可作，厚陵社饭悲年年。二惇二蔡秉国轴，同文馆狱纷钩连。衣冠相望走岭表，一网尽矣嗟群贤。司空手籍元祐党，大书深刻相磨镌。彗星下扫文德殿，毁碑夜半何喧阗。攸攸狒狒一儿戏，可惜宋社成南迁。潭州死骨尚有臭，党人名字光中天。西南荒徼八桂郡，此碑千载人争传。上云垂戒万万世，其词何异诛共驩。从来青蝇乱白黑，三代遗直今如弦。小人勿用易所戒，崇宁偾辙无忘旃。
入嘉州问丁东院无知者过高望山趾废寺郑生曰丁东寺也访方响洞尚存感而赋诗
作者：王士禛
朝代：清
体裁：七言律诗

廿年梦想丁东院，何意丁东院里来。山水清音空复在，劫灰残烧自生哀。井栏僧汲稀铜钵，石甃秋深长绿苔。不遇江南老桑苧，风垆谁遣试茶杯。
入庐山口号四绝句·其一
作者：王士禛
朝代：清
体裁：五言绝句

翠竹青松里，横峰侧岭间。坡公曾有语，真个到庐山。
入庐山口号四绝句·其三
作者：王士禛
朝代：清
体裁：五言绝句

香炉峰近远，望望太高生。莫畏石头滑，终期曳杖行。
入庐山口号四绝句·其二
作者：王士禛
朝代：清
体裁：五言绝句

晓出浔阳郭，庐山方出云。云中双白鹿，邀我问匡君。
入庐山口号四绝句·其四
作者：王士禛
朝代：清
体裁：五言绝句

步步庐山近，苍苍雪路深。江天云雾里，何处是东林。
八册小景
作者：王士禛
朝代：清
体裁：七言绝句

八册西风晓镜铺，家家网得四腮鲈。水乡风味江南思，何日扁舟莺脰湖。
六朝松石歌赠邓简讨
作者：王士禛
朝代：清
体裁：古风

寿阳太史好奇古，邀我来观六朝之松石。不辞重垫一角巾，此生当著几两屐。入门大叫走欲颠，袍笏淋漓狂太剧。蟠根近连瓦官寺，吹香正邻虎头宅。苍皮黛色磨青铜，老干樛枝拓金戟。萧梢上摩白日暗，轮囷下瞰苍烟积。千年为䃜谁得见，已有脂香化灵珀。石势嶙峋不相让，元气盘盘绝绳尺。苍苔剥尽南宋字，劫火不受陈宫厄。终南太华若在眼，咫尺壶中苦崩迫。谁遣史书宋星陨，将无神受秦鞭斥。晦冥岂非鬼物庭，风雨当防巨灵擘。王谢衣冠失江左，齐梁人代成今昔。建康宫殿几青燐，此石此松阅朝夕。一物亦荷皇天慈，怀古茫茫百忧集。击琴欲罢且高吟，谡谡寒风洒巾帻。
兰溪丞徐君殉节诗
作者：王士禛
朝代：清
体裁：七言律诗

连城大帅竖降幡，独有微官死报恩。故印犹存同杖节，巫阳无地与招魂。双松几岁哦厅事，大鸟何年立墓门。闻道荒城还渴葬，怒潮穿胁越江昏。
兴州
作者：王士禛
朝代：清
体裁：五言律诗

闻说兴州地，炎天冰雪迟。行宫馀故础，野蔓覆残碑。虎旅回辽海，鸾旗拂具茨。名王今款塞，千帐荷恩私。
其年检讨见和绿雪之作复遗岕茶一器索赋
作者：王士禛
朝代：清

敬亭如静女，姽婳有余态。洞山如道流，吐纳成沆瀣。阳羡连故鄣，居脽相负戴。地灵草木异，云雾凝叆叇。尤重罗嶰名，超轶绝流辈。山气夕阳佳，风露非灌溉。昨赋《绿雪诗》，莽卤乏清裁。名流递赓唱，粲若珠百琲。髯也实致师，拔戟成一队。白甀题红签，细君自蒸焙。朝来肯送似，秀色染眉黛。下帘候鱼目，芳瓷露蟾背。虽复遭水厄，颇亦浇垒块。茶声正瑽琤，竹影交琐碎。诗成遣长须，聊作三舍退。君当贾余勇，吾衰鼓已再。
其年简讨见和绿雪之作复遗岕茶一器索赋
作者：王士禛
朝代：清
体裁：古风

敬亭如静女，姽婳有馀态。洞山如道流，吐纳成沆瀣。阳羡连故鄣，尻脽相负戴。地灵草木异，云雾凝叆叇。尤重罗嶰名，超轶绝流辈。山气夕阳佳，风露非灌溉。昨赋《绿雪诗》，莽卤乏清裁。名流递赓唱，粲若珠百琲。髯也实致师，拔戟成一队。白甀题红签，细君自蒸焙。朝来肯送似，秀色染眉黛。下帘候鱼目，芳瓷露蟾背。虽复遭水厄，颇亦浇垒块。茶声正瑽琤，竹影交琐碎。诗成遣长须，聊作三舍退。君当贾馀勇，吾衰鼓已再。
再为曰缉题江村图
作者：王士禛
朝代：清
体裁：七言绝句

西台御史马步工，下直垂帘送飞鸿。高堂雪霁展图画，兴在春江烟霭中。
再别李容斋陈说岩叶讱庵三子
作者：王士禛
朝代：清
体裁：五言律诗

长安几度别，忽作白头翁。君辈还簪笔，吾生自转蓬。王师县楚塞，群盗横关中。努力匡时略，归心沧海东。
再泛水绘园看月作二首·其一
作者：王士禛
朝代：清
体裁：古风

林塘自幽映，况复清夜月。轻舟漾浦溆，习习凉飙发。竹深禽响乱，径僻人踪灭。岛屿已千寻，川涂更百折。月影散水木，光景纷奇绝。孤篷泊烟霜，澄怀抱冰雪。我有素心友，掩关事禅悦。啖粥日消散，观道离言说。示我秋水篇，邈然寄㵳泬。远寺传钟鱼，空山鸣蜻蛚。流连印渚游，惆怅林中别。
再泛水绘园看月作二首·其二
作者：王士禛
朝代：清
体裁：古风

修林带高馆，岩壑相因依。水波澹潇照，云霞收夕霏。遥遥暝色来，肃肃沙鸟飞。永怀谢希逸，望古叹知希。斯人不可作，乘月扣舷归。
再过露筋祠
作者：王士禛
朝代：清

翠羽明珰尚俨然，湖云祠树碧于烟。行人系缆月初堕，门外野风开白莲。
再送念东
作者：王士禛
朝代：清

锦湖秋色漾涟漪，湖里游人歌《竹枝》。斜日泊船红蓼岸，神鸦飞过鲁连祠。长白山中跨白驴，偏提时挂小篮舆。八驺朱雀航南路，可似先生薄笨车。
再送念东五首·其一
作者：王士禛
朝代：清
体裁：七言绝句

龙门雪后山争白，金谷园中花映红。著个香山老居士，任人图画作屏风。
再送念东五首·其三
作者：王士禛
朝代：清
体裁：七言绝句

锦湖秋色漾涟漪，湖里游人歌《竹枝》。斜日泊船红蓼岸，神鸦飞过鲁连祠。
再送念东五首·其二
作者：王士禛
朝代：清
体裁：七言绝句

解印归来履道居，风情真似白尚书。孤琴只鹤还留在，骆马杨枝却让渠。
再送念东五首·其五
作者：王士禛
朝代：清
体裁：七言绝句

笼水群山绕郭明，杖藜随处有泉声。名蓝金碧和烟雨，小李将军画不成。
再送念东五首·其四
作者：王士禛
朝代：清
体裁：七言绝句

长白山中跨白驴，偏提时挂小篮舆。八驺朱雀航南路，可似先生薄笨车。
再集东湖拜东坡先生祠
作者：王士禛
朝代：清
体裁：五言律诗

复有东湖约，来当春暮时。凉风散高柳，微雨洒清池。自识龟鱼乐，何殊濠濮思。仙翁去千载，髣髴下云旗。
再题梧桐阁卷
作者：王士禛
朝代：清
体裁：五言律诗

河汉澹中夜，碧梧阴渐疏。幽人坐高阁，秋色满岩居。风竹同萧瑟，苍苔倦扫除。数峰江上好，朝夕映琴书。
再题研山绝句示竹垞
作者：王士禛
朝代：清
体裁：七言绝句

南唐宝石劫灰馀，长与幽人伴著书。青峭数峰无恙在，不须泪滴玉蟾蜍。
写韵轩
作者：王士禛
朝代：清
体裁：七言绝句

彷佛鸾冈露黛眉，绣襦甲帐为谁施。祗应三五婵娟影，曾照仙人写韵时。
冬夜咏说岩翰长贻诗感旧赋怀兼呈容斋侍郎
作者：王士禛
朝代：清
体裁：七言律诗

冻云酿雪故低垂，手爇松明漏箭迟。半世心期三岁字，残年风景六篇诗。草桥南畔看花处，浴殿西头下直时。暗数同游几人在，吟成催白数茎丝。
冬夜大雪
作者：王士禛
朝代：清
体裁：五言律诗

翳翳穷冬雪，萧萧天北风。清思戴安道，壮忆大梁公。寂寞剡溪兴，苍茫洄曲功。闻鸡不成寐，松火夜深红。
冬日偶然作四首·其一
作者：王士禛
朝代：清
体裁：古风

太史下蚕室，坎壈谁见知。发愤传货殖，千古同悲噫。郭纵出铸冶，翁伯起贩脂。洒削既鼎食，胃脯亦连骑。志士守蓬萝，不如交马医。索带披敝裘，不如规鱼陂。
冬日偶然作四首·其三
作者：王士禛
朝代：清
体裁：古风

郑季有孽子，少小为人奴。骑从平阳主，给事建章居。朝拜大将军，封侯诧钳徒。遂复还尚主，赐第耀通衢。陇西老飞将，猿臂雄万夫。白首不得侯，心折幕府书。谁能对刀笔，临风自捐躯。天道有如此，千古同欷歔。
冬日偶然作四首·其二
作者：王士禛
朝代：清
体裁：古风

我爱灌仲孺，意气薄云天。长啸入吴军，指顾坚壁穿。长戟郁龙蟠，怒骑如风旋。声名冠诸侯，皆曰夫夫贤。魏其势既落，田氏宠益专。朝请考工地，夕夺城南田。丞相故宾客，顾盻忽屡迁。笑骂顾四筵，殊不直一钱。当时膝席子，岌岌皆危冠。
冬日偶然作四首·其四
作者：王士禛
朝代：清
体裁：古风

吾家有方平，雅志托林壑。拂衣早归耕，貂裘行采药。卜筑沃川墅，垂钓上虞郭。邈矣孔阮俦，遐哉箕颍乐。琅琊多龙鸾，羡此云中鹤。
冬日登海陵德香阁
作者：王士禛
朝代：清
体裁：七言绝句

槛外红梅初吐萼，千枝万朵压檐低。淮南斜日登高阁，目极寒芜雪涨溪。
冬日读唐宋金元诸家诗偶有所感各题一绝于卷后凡七首·其一
作者：王士禛
朝代：清
体裁：七言绝句

元和碑版照千春，孔鼎汤盘迹未湮。今古才人困箕口，祗应牛斗不能神。
冬日读唐宋金元诸家诗偶有所感各题一绝于卷后凡七首·其七
作者：王士禛
朝代：清
体裁：七言绝句

汉庭老吏果无惭，揭后杨前总未堪。爱咏君诗当招隐，青山一发是江南。
冬日读唐宋金元诸家诗偶有所感各题一绝于卷后凡七首·其三
作者：王士禛
朝代：清
体裁：七言绝句

庆历文章宰相才，晚为孟博亦堪哀。淋漓大笔千年在，字字华严法界来。
冬日读唐宋金元诸家诗偶有所感各题一绝于卷后凡七首·其二
作者：王士禛
朝代：清
体裁：七言绝句

星宿罗胸气吐虹，屈蟠兵策画山东。党牛怨李君何与，青史千秋有至公。
冬日读唐宋金元诸家诗偶有所感各题一绝于卷后凡七首·其五
作者：王士禛
朝代：清
体裁：七言绝句

射虎山南雪打围，狂来醉墨染弓衣。函关渭水何曾到，头白东吴万里归。
冬日读唐宋金元诸家诗偶有所感各题一绝于卷后凡七首·其六
作者：王士禛
朝代：清
体裁：七言绝句

载酒西园追昔游，画栏桂树古今愁。兰成剩有江南赋，落日青山望蔡州。
冬日读唐宋金元诸家诗偶有所感各题一绝于卷后凡七首·其四
作者：王士禛
朝代：清
体裁：七言绝句

一代高名孰主宾，中天坡谷两嶙峋。瓣香只下涪翁拜，宗派江西第几人。
冬杪卧疾寄愚山辛斋耦长
作者：王士禛
朝代：清
体裁：五言律诗

闭关当岁晏，穷巷少来车。免岂相如病，交宜叔夜书。松声含淅沥，雪色照清虚。独爱文殊好，时时近起予。
冶春绝句十二首·其一
作者：王士禛
朝代：清
体裁：七言绝句

今年东风太狡狯，弄晴作雨遣春来。江梅一夜落红雪，便有夭桃无数开。
冶春绝句十二首·其七
作者：王士禛
朝代：清
体裁：七言绝句

坐上同矜作达名，留犁风动酒鳞生。江南无限青山好，便与诸君荷锸行。
冶春绝句十二首·其三
作者：王士禛
朝代：清
体裁：七言绝句

红桥飞跨水当中，一字阑干九曲红。日午画船桥下过，衣香人影太匆匆。
冶春绝句十二首·其九
作者：王士禛
朝代：清
体裁：七言绝句

邛竹方袍老谪仙，威仪犹复见前贤。蓬莱三度扬尘后，坐阅春光九十年。
冶春绝句十二首·其二
作者：王士禛
朝代：清
体裁：七言绝句

野外桃花红近人，秾华簇簇照青春。一株低亚隋皇墓，且可当杯酒入唇。
冶春绝句十二首·其五
作者：王士禛
朝代：清
体裁：七言绝句

髯公三过平山下，白发门生感故知。欲觅醉翁呼不起，碧虚楼阁草离离。
冶春绝句十二首·其八
作者：王士禛
朝代：清
体裁：七言绝句

海棠一树淡胭脂，开时不让锦城姿。花前痛饮情难尽，归卧屏山看折枝。
冶春绝句十二首·其六
作者：王士禛
朝代：清
体裁：七言绝句

东风花事到江城，早有人家唤卖饧。他日相思忘不得，平山堂下五清明。
冶春绝句十二首·其十
作者：王士禛
朝代：清
体裁：七言绝句

当年铁炮压城开，折戟沉沙长野苔。梅花岭畔青青草，闲送游人骑马回。
冶春绝句十二首·其十一
作者：王士禛
朝代：清
体裁：七言绝句

彭泽豪华久黄土，梁溪歌舞散寒烟。生前行乐犹如此，何处看春不可怜。
冶春绝句十二首·其十二
作者：王士禛
朝代：清
体裁：七言绝句

故国风光在眼前，鹊山寒食泰和年。䢴沟未似明湖好，名士轩头碧涨天。
冶春绝句十二首·其四
作者：王士禛
朝代：清
体裁：七言绝句

三月韶光画不成，寻春步屧可怜生。青芜不见隋宫殿，一种垂杨万古情。
冷泉关道中
作者：王士禛
朝代：清
体裁：五言律诗

南径雀鼠谷，崎岖殊未休。路随千嶂转，峡束一川流。滩急长疑雨，蝉嘶畏及秋。云峰将落日，立马迥含愁。
净居寺谒宋文宪公祠
作者：王士禛
朝代：清
体裁：七言绝句

一代高文奉至尊，那知投老葬蛮村。祗应回向文殊境，共證毗耶不二门。
凌云杂咏五首 其一 尔雅台
作者：王士禛
朝代：清
体裁：五言绝句

郭生注虫鱼，遗迹空山里。何处蔡充儿，几为劝学死。
凌云杂咏五首 其三 治易洞
作者：王士禛
朝代：清
体裁：五言绝句

古洞何方广，垂萝覆岩石。想见昔年人，研朱点周易。
凌云杂咏五首 其二 大佛阁
作者：王士禛
朝代：清
体裁：五言绝句

三十六庄严，不生亦不灭。朝夕三江潮，如闻广长舌。
凌云杂咏五首 其五 洗墨池
作者：王士禛
朝代：清
体裁：五言绝句

初日石梁上，犹传洗墨池。故山归未得，空和渊明诗。
凌云杂咏五首 其四 清音亭
作者：王士禛
朝代：清
体裁：五言绝句

振衣清音亭，松桂鸣骚屑。坐对大峨峰，云消露残雪。
减兰·题门人韩魏写真
作者：王士禛
朝代：清

横磨大剑。玉帐晨开兵百万。一卷阴符。孺子功名圯上书。壮怀烟冷。笑看吴姬双鬓影。封浦泉傍。骨相输君是虎头。
减字木兰花 其一 为长沙女广王素音作用稼轩过长沙道中见妇人题字用其意作韵
作者：王士禛
朝代：清

离愁满眼。日落长沙秋色远。湘竹湘花。肠断南云是妾家。掩啼空驿。魂化杜鹃无气力。乡思难裁。楚女楼空楚雁来。
减字木兰花 其三 杨妃
作者：王士禛
朝代：清

木兰殿里。回雪流风人莫比。万里桥头。水绿山青不尽愁。连昌春竹。空映落花红簌簌。莫问当年。锦袜犹能直许钱。
减字木兰花 其二 杨花步弇州韵
作者：王士禛
朝代：清

纱窗梦起。极目玉关人万里。斜绾千条。自古销魂是灞桥。春阴不尽。除却残莺谁借问。陌上楼前。销得香闺几日怜。
减字木兰花 其五 秦淮归棹
作者：王士禛
朝代：清
体裁：词

隔溪桃叶。照影秋波双画楫。旧日琅邪。红板桥南第几家。趁潮归去。一缕柔情无着处。但有垂杨。叶叶枝枝解断肠。
减字木兰花 其五 秦淮归棹
作者：王士禛
朝代：清

隔溪桃叶。照影秋波双画楫。旧日琅邪。红板桥南第几家。趁潮归去。一缕柔情无著处。但有垂杨。叶叶枝枝解断肠。
减字木兰花 其四 梅妃
作者：王士禛
朝代：清

天然姿媚。比向梅花应不异。一斛珍珠。得似鲛人泪点无。文园老去。恨煞无人能解赋。我见应怜。不索长门买赋钱。
减字木兰花·为长沙女广王素音作用稼轩过长沙道中见妇人题字用其意作韵
作者：王士禛
朝代：清

离愁满眼。日落长沙秋色远。湘竹湘花。肠断南云是妾家。掩啼空驿。魂化杜鹃无气力。乡思难裁。楚女楼空楚雁来。纱窗梦起。极目玉关人万里。斜绾千条。自古销魂是灞桥。春阴不尽。除却残莺谁借问。陌上楼前。销得香闺几日怜。木兰殿里。回雪流风人莫比。万里桥头。水绿山青不尽愁。连昌春竹。空映落花红簌簌。莫问当年。锦袜犹能直许钱。天然姿媚。比向梅花应不异。一斛珍珠。得似鲛人泪点无。文园老去。恨煞无人能解赋。我见应怜。不索长门买赋钱。隔溪桃叶。照影秋波双画楫。旧日琅邪。红板桥南第几家。趁潮归去。一缕柔情无著处。但有垂杨。叶叶枝枝解断肠。
凤县
作者：王士禛
朝代：清
体裁：五言律诗

险绝岐南路，岧峣蜀北门。千峰围邸阁，一线望中原。城下嘉陵水，林间谢豹村。衰迟惭凤德，愁向接舆论。
凤女台
作者：王士禛
朝代：清
体裁：七言绝句

弄玉空祠锁寂寥，碧云天际水迢迢。丹青不画乘鸾女，夜夜月明闻洞箫。
凤岭
作者：王士禛
朝代：清

南岐地何高，凤岭踞其右。路绝无钩梯，直上若悬溜。日月互蔽亏，光明错昏昼。云雾四荡潏，雷车中杂糅。飞龙何衙衙，夭矫出岩窦。俯瞰两当水，奔流下腾凑。转石类抟撠，画沙成篆籀。初疑饥蛟蟠，更作外蛇斗。闻昔周文王，盛德及灵囿。凤鸟此来集，世远事悠谬。末季重边防，戎马几驰骤。秋风吹散关，一夕惊老瘦。
凤岭
作者：王士禛
朝代：清
体裁：古风

南岐地何高，凤岭踞其右。路绝无钩梯，直上若悬溜。日月互蔽亏，光明错昏昼。云雾四荡潏，雷车中杂糅。飞龙何衙衙，夭矫出岩窦。俯瞰两当水，奔流下腾凑。转石类抟橶，画沙成篆籀。初疑饥蛟蟠，更作外蛇斗。闻昔周文王，盛德及灵囿。凤鸟此来集，世远事悠谬。末季重边防，戎马几驰骤。秋风吹散关，一夕惊老瘦。
凤皇台上忆吹箫·和漱玉词
作者：王士禛
朝代：清

镜影圆冰，钗痕却月，日光又上楼头。正罗帏梦觉，红褪缃钩。睡眼初瞤未起，梦里事、寻忆难休。人不见，便须含泪，强对残秋。悠悠。断鸿南去，便潇湘千里，好为侬留。又斜阳声远，过尽西楼。颠倒相思难写，空望断、南浦双眸。伤心处，青山红树，万点新愁。
凤翔府
作者：王士禛
朝代：清
体裁：七言律诗

城边汧渭两交流，陇蜀中分第一州。西雍横当斜谷路，南山高接杜陵秋。雌鸣尚忆秦人霸，星陨难销汉相愁。形势依然身万里，扶风歌罢拂吴钩。
分赋得馆娃宫送子吉编修归吴
作者：王士禛
朝代：清
体裁：古风

馆娃宫中花蕊红，美人白纻娇春风。馆娃宫中烟草绿，蝴蝶双飞井栏宿。回首秾华能几时，羡君一舸逐鸱夷。五湖淼淼烟波阔，何处黄金铸范蠡。
刘子端舍人惠琴鱼
作者：王士禛
朝代：清
体裁：古风

琴溪水泱泱，鲤鱼三尺长。琴高骑鲤撇波去，至今溪水桃花香。桃花香时临上巳，琴鱼忽遍琴溪水。半寸难求鳞与鬐，况从丙乙分肠尾。由来风俗当园蔬，水乡风味无时无。居然远致同茶笋，不用门生议蟹䱉。故人家傍琴溪渡，渡口桃花几千树。花时鱼美酒正熟，好共琴溪结茆住。